Mahu ‘Lindungi’ Bank Daripada Diceroboh, China Guna Kereta Kebal Halang Penunjuk Perasaan

Seperti ramai sedia maklum, bank sememangnya tempat bagi orang ramai menyimpan wang. Mampu menyimpan wang dengan selamat serta mudah diakses antara yan membuatkan sesebuah bank menjadi pilihan.

Dalam pada itu, lain ceritanya di China apabila beberapa bank termasuk Bank Henan selaku antara bank terbesar di China telah membekukan wang simpanan penyimpan yang sekaligus menghalang penyimpan daripada mengeluarkan wang.

Difahamkan insiden yang berlaku disebabkan krisis ekonomi di negara berkenaan telah membuatkan wang pendeposit bernilai $40 bilion yuan (~RM26.74 bilion) dibekukan. Berikut merupakan video yang dikongsikan oleh aktivis kemanusiaan dari China.

This is huge. Don't know how this will end. Henan bank is NOT the only one that is having problems with liquidity. All four Chinese banks are having the same issue. Some depositors found they can save and can NOT withdraw money with their bank cards. #bankrun #China #CCP pic.twitter.com/5WYYgpmIWP

— Jennifer Zeng 曾錚 (@jenniferatntd) July 10, 2022

Lebih membuat para penyimpan berang, pihak kerajaan seolah tidak bertanggungjawab dan menyebelahi pihak bank apabila tiada tindakan dalam mendesak wang penyimpan dilepaskan. Malah, media arus perdana juga diharamkan daripada melaporkan berita ini untuk pengetahuan umum.

Berikutan jumlah tekanan ekonomi serta kenaikan kes COVID-19 yang membuatkan orang ramai memerlukan wang tunai untuk dibelanjakan, sejumlah besar penyimpan di bank berkenaan telah mengadakan protes di bank tersebut. Tidak kurang juga yang sanggup ceroboh bank tersebut semata-mata mahu mendapatkan wang yan disimpan.

Melihat kepada peningkatan penunjuk perasaan, pihak kerajaan China telah mengarahkan pihak polis serta kereta kebal digunakan dalam menghalang pihak penunjuk perasaan ini.

Sementara itu, pihak bank di China dilaporkan sudah mulai melepaskan semula wang para penyimpan dan pelabur bermula 15 Julai. Walau bagaimanapun, pelepasan wang tersebut bakal dilakukan secara berperingkat.

Insiden yang berlaku telah melibatkan beberapa bank di China ini turut dilabel sebagai antara scam bank terbesar dunia sekaligus menggugat pengaruh Xi Jinping sebagai Presiden China.

Kemas kini 22 Julai 2022: Meskipun dilapor oleh beberapa berita ternama dunia, terdapat pihak yang mendakwa kereta kebal di jalanan yang tular dalam video tersebut bukanlah berlaku di wilayah Henan bagi menghalang kumpulan yang membuat rusuhan terhadap bank sebaliknya merupakan video latihan untuk mendarat di Taiwan.

These tanks are not for banks, they are in Rizhao city Shangdong province, to practice how to landed in Taiwan https://t.co/TX5dK5GrX0

Sementara itu, demonstrasi di wilayah Henan masih lagi diteruskan sehingga kini dalam menantikan wang simpanan atau pelaburan mereka dapat dikeluarkan segera.

Tular pada minggu ini apabila Shaukat selaku ahli gusti profesional berjaya mendapat penghargaan dan ‘amaran’ daripada Undertaker selepas berjaya muncul sebagai penggusti terbaik Asia Tenggara.

Berjaya Jadi Penggusti Terbaik Asia Tenggara, Undertaker Tampil Beri ‘Warning’ Kepada Shaukat

‘Jatuh Pun Sopan’ – Netizen Terhibur Dengan Telatah Wanita Ini Yang Tergelincir Membawa Makanan


Mahu Luaskan Penggunaan, Thailand Mahu Sertakan Ganja Dalam Makanan Dan Kosmetik

Sebut sahaja mengenai tumbuhan ganja, pasti ada sahaja pendapat antara pihak yang menyokong serta menolak penggunaannya. Buat negara Thailand, kerajaan mereka telah membenarkan penanaman ganja sebagai tanaman komersial sekaligus menjadi sumber ekonomi petani sekaligus menjadi negara pertama di Asia yang membenarkannya.

Menerusi kenyataan yang dibuat kerajaan Thailand, daun, akar dan batang tumbuhan ganja telah dikeluarkan daripada senarai bahan terlarang Jenis 5 membolehkan para pengusaha meluaskan penggunaan ganja pada produk seperti tekstil, kosmetik dan juga makanan.

Walau bagaimanapun, mereka yang mahu mengeluarkan, menjual atau memiliki ganja di Thailand perlu mendaftar terlebih dahulu sebelum menawarkannya secara sah.

Bukan itu sahaja, kerajaan Thailand juga berhasrat untuk jadikan negara mereka sebagai negara pilihan pelancong yang berminat untuk mendalami ilmu mengenai perubatan melibatkan ganja.

Di sebalik kelonggaran yang dibenarkan kerajaan Thailand, negara tersebut masih bertegas dengan penggunaan biji benih dan bunga tumbuhan tersebut yang didakwa mempunyai kandungan dadah yang tinggi.

Pada akhir tahun lalu, PBB telah mengeluarkan ganja daripada senarai dadah merbahaya serta melabelnya sebagai tanaman ubat.

PBB Keluarkan Ganja Daripada Senarai Dadah Merbahaya, Kini Dianggap Sebagai Tanaman Ubat

Ini Jawapan Tenang Peniaga Selepas Rakan Kantoi Layan Ganja Ketika Sedang ‘Live’

Kerajaan Belanda Buat ‘U-turn’, Arah Kedai Ganja Dibuka Semula Untuk Orang Ramai


7 Perkara Yang Saya Belajar Sewaktu Travel Ke Krabi Bersama Keluarga Dengan Kereta Kancil

Artikel kali ini bukan tentang itinerari kami ke Krabi melalui jalan darat. Bahan tersebut amat mudah dibaca di laman web termasuklah di Vocket.

Ini juga bukan artikel tentang tip-tip membawa anak kecil untuk perjalanan jauh, Google sahaja, anda akan belajar banyak benda.

Apa yang ingin dikongsi adalah beberapa perkara yang saya belajar dari trip terbaru kami sekeluarga ke Krabi dengan hanya menaiki Perodua Kancil EX 850 (manual).

Ini adalah artikel dan video ke dua saya sekeluarga mengembara jauh dengan Kancil. Trip pertama adalah pada awal tahun ini, kami merentasi pantai timur dari Cyberjaya dengan jayanya. Trip tersebut adalah titik tolak dan pemangkin kami untuk membuat roadtrip yang lebih jauh.

Baca pengembaraan saya yang lepas: Jelajah Pantai Timur 3 Hari Cara Bajet Dengan Kereta Kancil

Saya tak terkejut kereta kancil saya dapat menghabiskan perjalanan sejauh 1700km selama 4 hari dengan membawa muatan penuh ketika musim panas kerana segala persiapan untuk perjalanan jauh telah dibuat.

Servis berkala, penghawa dingin, brek, lampu dan tayar, semuanya telah diperiksa dengan rapi.

Saya juga sudah biasakan anak-anak saya dengan laut. Mula-mula dulu mereka memang takut, selepas 3 kali ke Cherating, mereka sudah berani.

Sebab itu mereka ‘snorkeling’ selamba badak sahaja.

Walaupun enjin kancil sudah agak veteran dan jumlah jarak perjalanan enjin sudah melebihi 250,000km, saya memandu mengikut limit.

Jalan di Thailand khususnya dari Wang Kelian ke Krabi memang menguji keimanan.

Jalannya yang lebar dan cantik, ditambah dengan transmisi manual dan skil memandu ala Karamjit Singh, saya tahankan saja kaki tekan minyak ke lantai. Tangisan anak menyedarkan saya supaya memandu mengikut secara berhemah.

Memang penat kerana kelajuan maksima yang saya berani bawa hanyalah pada 100km/jam, kalau tidak minyak hitam akan tersembur keluar kerana saya tahu ‘piston ring’ saya tak mampu menampung kelajuan lebih dari tu.

Memang sudah tiba masanya untuk ‘overhaul’ enjin, tapi mekanik saya beritahu yang enjin masih kuat jika memandu ikut limit.

Selain itu, limit badan kita harus dijaga. Perjalanan kami jadi lama kerana saya akan berhenti untuk berehat merenggangkan otot setiap 2 jam. Maklumlah, kancil kan kecil.

3. Membawa anak kecil tak sesusah yang disangka

Jangan terlampau ikut apa yang orang lain kata, kerana bawa anak kecil (khususnya anak yang masih pakai pampers) amat mudah untuk perjalanan jauh.

Inilah masanya untuk anda bercuti berhari-hari tanpa terikat dengan musim cuti sekolah sahaja. Jika kena caranya, memori anda akan menjadi semakin indah.

Saya labur sikit beli pampers mahal supaya tak senang bocor dan tahan lama. Biasakan mereka duduk dalam ‘car-seat’, untuk keselamatan dan keselesaan mereka. Ingat, bila mereka selesa, kita juga selesa.

4. Anak-anak adalah teman bersembang terbaik

Masa kecil, saya selalu jadi co-pilot ayah saya kerana saya banyak tanya soalan. Semasa perjalanan, anak-anak saya pun 2 kali 5. Memang penat nak melayan semua soalan tetapi itulah ubat tidur terbaik saya.

Soalan yang ditanya kadang-kadang tak masuk akal tetapi ia juga mengajar saya untuk memberi penerangan yang seringkas dan sejelas mungkin.

Saya juga perasan yang ‘vocab’ anak saya yang paling kecil sudah bertambah baik selepas pulang dari Krabi.

Pengalaman mengembara banyak mengajar kita dan anak-anak kita tentang kehidupan. Lagi banyak pengalaman, lebih banyak ilmu bertambah.

Anak-anak saya juga sudah semakin berani untuk berinteraksi dengan orang luar. Dah tak menyorok dalam kain ibu dia bila ada orang datang menyapa. Silap haribulan, mereka pula yang terlebih mesra.

#Lamboryellowghini punya bonet memanglah comel jadi kami pasang net kat bumbung untuk extra layer letak barang-barang ringan. Nak akses pun senang terutama buku mewarna ‘mermaids’ 2 orang tu.

Selepas ke Krabi, kami pulang ke Malaysia menerusi Hat Yai. Kami hanya singgah di sana untuk bermalam sebelum meneruskan perjalan balik ke Cyberjaya.

Tetapi, saya dah tersilap book hotel kerana kesuntukan masa dan tak baca ‘review’ betul-betul. Masuk sahaja ke lobby hotel, pelayan hotel langsung tak mesra tetamu.

Tambahan pula, bau minyak ‘Tiger Balm’ sangat kuat. Sah-sah hotel ni ‘famous’ dengan tempat urut yang tak berapa nak urut. Disebabkan terlalu lewat, saya teruskan juga kerana terlampau penat.

Memang risau, saya dan isteri perlu lebih berjaga-jaga dengan keadaan sekeliling. Anak-anak kami seolah-olah faham dan mereka turut sama curiga dengan keadaan sekeliling.

Awal pagi esoknya kami berangkat pulang secepat mungkin. Tak semua tempat yang kita pergi indah-indah belaka. Yang penting, kita perlu bersifat lebih terbuka.

7. Drama di setiap perjalanan, usaha tangga kejayaan

Ini bukan drama. Sebenarnya ini betul-betul. Antara pengalaman pahit dan manis saya adalah kami tertinggal memory card dihotel kami menginap di Ao Nang Beach.

Saya memang selalu rakam video disetiap pengembaraan kami, entah macam mana beg memory card saya tertinggal di Krabi. Separuh rakaman dan memori perjalan kami berada di memory card tersebut.

Selepas membuat beberapa panggilan, memang sah ianya tertinggal di hotel. Kering air liur saya beri penerangan kepada pengurus hotel untuk tolong pos sahaja beg saya.

Disebabkan masalah bahasa, mereka tak berapa faham sangat.

Tanpa disedari, air mata saya juga bergenang. Memori perjalanan kami ke Krabi memang tak ternilai harganya. Selepas itu saya buat pengumuman di laman Facebook dan Instagram.

Mengharap dan berdoa agar ada rakyat Malaysia yang masih bercuti diKrabi dapat tolong ambilkan. Alhamdulillah, mujur ada rakan senegara yang prihatin membalas pertanyaan di Instagram.

Mereka sanggup bersusah payah ke hotel kami menginap dan ambilkan beg kami pulang ke tanah air.

Terima kasih sekali lagi Puan Azian dari Ipoh dan sepupu beliau, Cik Maizura dari Kajang diatas pertolongan anda. Tanpa anda, video Kancil ke Krabi tidak akan lengkap.

Selepas ini, kemana pula ya? Jemput tonton rakaman pengembaraan kami ke Krabi.

Baca lagi: 10 Aktiviti Menarik Yang Boleh Anda Lakukan Sewaktu Di Krabi, Thailand


Mahu Memandu Sendiri Ketika Travel Di Melbourne? Ikut 11 Tip Dan Etika Ini

Anda nak ke Melbourne dalam masa terdekat ni? Dah beli tiket penerbangan tapi masih tak pasti samada nak sewa kenderaan atau tidak?

Sebelum anda jawab persoalan samada perlu sewa kereta atau tidak, siapkan dulu itinerari. Apabila dah tahu ke mana nak pergi, baru boleh buat keputusan.

Secara amnya, jika lebih banyak masa diluangkan di Bandar Melbourne (Central Business District), tak perlu sewa kereta. Lebih baik menggunakan sistem pengangkutan awam. Sistem pengangkutan awam di Melbourne adalah antara yang terbaik di dunia. Jangan lupa untuk semak lokasi FREE TRAM ZONE. Anda boleh naik tram sepuasnya secara percuma di kawasan tersebut.

Jika anda bercadang untuk meneroka kawasan luar bandar, sewa kenderaan untuk memandu sendiri adalah yang terbaik. Contoh tempat-tempat popular di luar bandar adalah Great Ocean Road, Philip Island, Mornington Peninsular dan Yarra Valley.

Dah buat keputusan dah? Betul nak sewa kereta? Jom baca panduan yang saya sediakan.

Asalkan ada lesen memandu yang sah di Malaysia, anda boleh terus memandu di Australia. Tidak perlu memohon lesen memandu antarabangsa. Jika anda masih pakai lesen memandu yang lama (warna merah jambu dan do ‘laminate’), lebih baik tukar kepada yang baru (berbentuk kad). Lesen yang baru lebih jelas dan sudah ada terjemahan dalam Bahasa Inggeris.

Walaubagaimanapun, lesen memandu Malaysia hanya sah untuk tempoh enam bulan dari mulanya tempoh visa. Jika mahu bermastautin di Australia lebih lama, anda harus memohon lesen memandu Australia.

Seperti negara Komanwel yang lain, cara pemanduan adalah di belah kiri. Tempat pemandu duduk adalah di belah kanan kereta. Sama sahaja di Malaysia. Tapi jika anda lupa juga, ada banyak papan tanda yang ditulis “Drive on the left”.

Pastikan pemandu dan semua penumpang memakai tali pinggang keledar di sepanjang perjalanan. Kanak-kanak bawah 7 tahun harus menggunakan children’s car seat atau booster seat. Biasanya syarikat sewa kereta ada menyediakan children’s car seat untuk disewa (AUD 12 untuk sepanjang tempoh sewa oleh Apex Car Rental).

Harga minyak petrol/diesel di Australia berubah mengikut hari dan tempat. Biasanya, stesen minyak di kawasan bandar menjual minyak dengan harga lebih murah berbanding di luar bandar manakala harga paling murah adalah di tengah minggu.

Aplikasi Waze boleh digunakan untuk mencari stesen yang menawarkan harga minyak yang paling murah. Tetapi semasa saya di sana, tak semak pun. Mana stesen minyak yang sempat sampai, pergi sahaja. Risau minyak habis di tengah jalan pula.

Di Melbourne jalan raya ber-tol tiada pondok tol. Semuanya automatik. Hanya ada papan tanda yang menunjukkan lokasi jalan ber-tol bermula. Jika terlepas pandang, akan terus masuk jalan ber-tol. Bayaran tol tidak dikutip terus, tetapi akan di ‘charge’ ke kad kredit anda. Nombor pendaftaran kenderaan akan di ‘scan’ dan terus ‘link up’ ke akaun kad kredit.

Apabila dah pulang ke Malaysia baru dapat tahu berapa bayaran tol yang dikenakan.

*Semasa pendaftaran untuk menyewa kereta, syarikat akan meminta pelanggan mengisi borang untuk tujuan ‘auto deduction’ daripada kad kredit untuk tujuan bayaran tol.

Patuhi had laju. Lebuh raya di Australia ada menggunakan AES seperti di Malaysia. Tetapi yang paling digeruni adalah pegawai polis trafik yang boleh muncul tiba – tiba dari semak samun menaiki motor berkuasa tinggi untuk menyerahkan surat cinta (saman) kepada anda jika anda bawa kenderaan melebihi had laju.

Jika ditulis 50 km/jam, ikut sahaja. Had laju maksima di lebuh raya adalah 100 km/jam. Kalau sanggup kena saman, boleh cuba bawa melebihi had laju. Jangan lupa ‘convert’ harga saman ke Ringgit Malaysia.

Sebelum anda nak ‘parking’ kereta di Melbourne, anda kena fahami dahulu tanda – tanda yang ‘parking’ di Melbourne.(Rujuk gambar untuk contoh tanda).

Boleh letak kenderaan secara percuma selama 1 jam sahaja antara jam 7 pagi hingga 6 petang. Jika ada tanda 2P atau 3P, maksudnya anda boleh meletak kenderaan selama 2 jam atau 3 jam.

Jika tertera perkataan TICKET atau METER, bayaran akan dikenakan untuk ‘parking’ di situ. Bayaran boleh dibuat di mesin tiket berdekatan. Jika ada permit, pastikan ia ditayang di cermin hadapan kenderaan.

“Alah, bukan orang tahu pun kita ‘parking’ berapa lama”

Jangan bijak sangat. Ruang letak kenderaan di Melbourne telah dipasang sensor yang boleh mengesan tempoh kenderaan diletakkan diruang letak kereta. Pegawai penguatkuasa boleh semak dengan mudah tanpa perlu membuat rondaan berkala. Hebat tak?

ii. CLEARWAY dengan tulisan C berwarna merah:

Dilarang meletakkan kenderaan langsung semasa waktu yang ditetapkan. Kenderaan akan disita jika didapati kenderaan telah menghalang jalan.

Hanya kenderaan yang mempunyai permit sah boleh meletakkan kenderaan di ruang tersebut.

Salah satu keistimewaan Melbourne adalah sistem tram nya. Tram juga adalah cabaran utama ketika memandu di Melbourne. Laluan tram berkongsi dengan laluan kenderaan lain. Biasanya, laluan tram terletak di bahagian tengah jalan raya; antara dua lorong bertentangan.

Anda harus sentiasa ingat “the tram always has the right of way”. Anda perlu sentiasa memberi laluan kepada tram. Jika anda lihat ada tanda hentian tram berhampiran, sentiasa berhenti di BELAKANG tram. Anda harus mengosongkan laluan untuk penumpang tram turun dan naik.

Pernah tak anda memberhentikan kenderaan di bahu belah kiri jalan untuk belok ke kanan? Itulah keistimewaan pemanduan di Melbourne. Only in Melbourne city: the infamous Hook Turn.

Hook Turn dilakukan apabila anda lihat adanya papan tanda berbentuk mata kail atau ‘J’ terbalik, biasanya di simpang yang memerlukan anda merentas laluan tram.
Bagaimana caranya (untuk belok ke kanan)?
1. Berhentikan kenderaan di belah paling kiri jalan.
2. Berikan isyarat ke kanan.
3. Apabila lampu isyarat hijau untuk ke simpang yang diingini menyala, baru masuk simpang ke kanan dan merentas laluan tram.

Macam pening kan? Lebih baik tonton video yang dihasilkan oleh VicRoads (disertakan sekali).

Nampak comel bukan? Rasa nak peluk je. Tapi di jalan raya, kangaroo adalah road hazard. Bukannya kereta yang melanggar kangaroo, tetapi kangaroo yang melanggar kereta (biasanya dari tepi). Oleh itu, berhati hati ketika memandu terutamanya di luar bandar. Kalau boleh, elakkan memandu di waktu malam. Di kawasan luar bandar, jalan raya tiada lampu jalan. Anda juga perlu berhati hati dengan haiwan lain seperti Wombat, Wallaby dan sebagainya.

Baca:  12 Tip Travel Dan Memandu Sendiri Di Melbourne, Australia

Majoriti pemandu di Melbourne amat baik dan mengikut peraturan.

Berikan sahaja isyarat untuk menukar lorong, pemandu dari belakang terus akan beri laluan.

Di laluan yang sesak, tiada satu pun kenderaan yang menyalahgunakan lorong kecemasan. Semua pemandu akan menunggu giliran dengan sabar.

Apabila anda mengikut had laju ditetapkan, kenderaan yang dibawa dengan lebih pantas dibelakang akan bawa dengan tenang tanpa mencucuk – cucuk dan ‘flash’ lampu. Apabila ada peluang memotong, baru dia akan memecut melebihi had laju.

Jadi, apabila dah sampai di Melbourne, pandulah dengan hemat. Jangan memalukan negara Malaysia.

Saya harap panduan yang saya sediakan dapat membantu. InsyaAllah, anda akan enjoy memandu di Melbourne. Jangan terlalu berkejar – kejar untuk sampai ke destinasi, sebaliknya nikmati pemandangan ketika memandu. Jangan lupa beli Kopi Dare. Nikmat yang tidak terkata apabila memandu sambil menghirup Kopi Dare Mocha.

Baca lagi: 5 Tip Sebelum Anda Melangkah Keluar Dari Lapangan Terbang Melbourne, Australia


Mahu Mempercepatkan ‘Imuniti Kelompok’ Negara, Operasi PPV Pandu Lalu Sedia Diperluaskan

Setakat 3 Jun semalam, pihak Kementerian Kesihatan Malaysia (KKM) menyatakan jumlah kes telah direkodkan sekitar 8,209 kes dan angka ini dijangka akan terus meningkat lalu boleh mengakibatkan sistem kesihatan negara lumpuh sekiranya sekatan pergerakkan menyeluruh tidak dilaksanakan.

Bagi menyekat penularan wabak pandemik COVID-19 yang masih belum mempunyai penawar lagi, pihak kerajaan mempergiatkan program vaksinasi negara untuk mencapai matlamat imuniti kelompok menjelang Oktober nanti.

Terbaharu, beberapa Pusat Pemberian Vaksin (PPV) secara pandu lalu akan dilaksanakan di beberapa buah lokasi bagi mempercepat Program Imunisasi COVID-19 Kebangsaan (PICK).

Memetik laporan Berita Harian, Hospital Pakar Kanak-Kanak di Cheras telah dipilih sebagai lokasi PPV pandu lalu setelah projek perintis di Hospital Universiti Sains Malaysia (HUSM) Kubang Kerian, Kelantan telah menunjukkan kejayaan.

“Dengan adanya pelaksanaan program pemberian vaksin secara pandu lalu dan bergerak ini, berupaya mempercepat proses pemberian suntikan vaksin, sekali gus mencapai imuniti kelompok dalam tempoh lebih singkat,” terang Menteri Pengajian Tinggi, Datuk Seri Dr Noraini Ahmad.

Tambah beliau lagi, prosedur operasi standard berhubung kriteria dan pelaksanaan pemberian vaksin secara pandu lalu sedang dibangunkan oleh Badan Bertindak Imunisasi COVID-19.

Dalam satu laporan Harian Metro pula, enam buah PPV secara pandu lalu akan dibuka oleh Angkatan Tentera Malaysia (ATM) di seluruh negara. Kem Perdana Sungai Besi dipilih sebagai projek perintis PPV pandu lalu yang akan dilaksanakan dalam tempoh terdekat.

Menteri Pertahanan Datuk Seri Ismail Sabri Yaakob berkata, keutamaan akan diberikan kepada anggota tentera dan ahli keluarga mereka terlebih dulu sebelum dibuka kepada orang awam. PPV pandu lalu tersebut mensasarkan pemberian vaksin sebanyak 1,000 hingga 2,000 dos sehari.

Sebanyak 140,913 dos vaksin sudah dipohon bagi memenuhi tujuan ini termasuk keperluan bagi veteran ATM yang memohon melalui Jabatan Hal Ehwal Veteran (JHEV).

Baru-baru ini KKM memberikan bayangan sistem kesihatan Malaysia bakal lumpuh sekiranya sekatan pergerakkan menyeluruh tidak dilaksanakan.

KKM Beri Bayangan Sistem Kesihatan Malaysia Berada Di Ambang Lumpuh

Barisan Doktor Pakar Rayu Kepada Kerajaan, Pengurusan COVID-19 Di Malaysia Tak Terkawal

Sistem Kesihatan Di Peringkat ‘Breaking Point’, Katil Hospital Di Seluruh Malaysia Hampir Penuh


Mahu Mendapatkan Uber Atau Grab? Tempah Sahaja Melalui Google Search

Google Search sebelum ini banyak membantu para pengguna smartphone khususnya pengguna Android untuk membuat carian. Ditambah pula dengan fungsi Google Assistant dan Google Voice, sememangnya membolehkan pengguna membuat carian dengan lebih mudah.

Mulai hari ini, Google telah menambah satu lagi fungsi terbaru pada Google Search iaitu carian Uber dan Grab. Pengguna hanya perlu membuat carian untuk arahan ke sesuatu lokasi, dan anda akan dapat melihat tab untuk perkhidmatan-perkhidmatan pengangkutan bersertakan anggaran tambang serta waktu jemputan.

Nak tahu apa yang lebih best dan futuristic? Menggunakan Google Voice anda boleh terus menempah Grab atau Uber terus ke destinasi hanya dengan panggilaan suara. Pengguna cuma perlu menyebut ‘Taxi to Kuala Lumpur Airport’. Segalanya akan diatur Google untuk memudahkan kerja anda mendapatkan Uber dan tiba di destinasi pada masa yang tepat. Cool bukan?

Walaubagaimanapun, pengguna haruslah mempunyai akaun dan aplikasi Uber untuk menggunakan fungsi terbaru daripada Google ini. Jika anda tidak memiliki aplikasi tersebut, Google akan memaparkan pautan ke stor aplikasi di mana anda boleh memuat turun aplikasi tersebut.


Mahu Miliki Rumah Pertama? Ini 3 Kriteria Penting Yang Anda Perlu Tahu

Dah bertahun asyik menyewa, takkan korang takde angan-angan nak beli rumah sendiri? Yelah, kalau dah ada rumah sendiri semuanya jadi lebih senang. Keluarga nak datang melawat atau nak hias rumah cantik-cantik dah takde masalah lagi.

Tapi kami faham sebenarnya ramai yang susah hati takut tersalah buat pilihan. Sebab tu dalam artikel kali ni kami nak share kriteria utama yang korang wajib ambil tahu sebelum buat keputusan untuk pilih rumah idaman.

Ya, sebelum korang sibuk fikir pasal harga rumah atau perkara lain yang boleh bikin pusing. Sebenarnya lokasi rumah adalah perkara pertama yang patut berada dalam kepala korang tau. Ingat guys, kita beli rumah bukannya nak duduk sehari dua je.

Jadi, make sure korang cari lokasi rumah yang betul-betul strategik dan dekat dengan kemudahan awam seperti sekolah, hospital, bank, pusat membeli belah, kedai runcit dan sebagainya. Paling best kalau dapat rumah yang senang untuk akses ke highway!

Kalau korang nak tahu berbaloi atau tak rumah yang korang pilih tu, perkara kedua yang perlu dititikberatkan ialah fasiliti. Projek perumahan sekarang ni dah makin maju, sepatutnya fasiliti yang tersedia dekat rumah baru nanti mestilah cun belaka.

Setidaknya, perumahan korang perlulah ada kemudahan asas seperti tempat letak kereta percuma, gimnasium, kolam renang dan bonus kalau dewan serbaguna pun ada sekali. Pendek kata, senang kalau nak buat apa-apa event.

Setel bab dekat luar rumah, sekarang kita beralih ke bahagian dalam rumah pulak. Kami yakin bab rekaan dalaman rumah ni semua orang pun kalau boleh nak cari yang betul-betul puas hati. Jadi, sebaiknya korang jangan terburu-buru buat pilihan rumah semata-mata terpedaya dengan janji manis ‘rumah mampu milik’.

Di zaman serba moden ni, sebenarnya korang boleh dapat rumah jauh lebih berbaloi dengan reka bentuk dalaman yang cantik, saiz rumah yang luas, siap dilengkapi separa berperabot lagi tau. Pendek kata, boleh masuk terus duduk tak payah pening kepala lagi dah.

Mungkin ada yang tertanya-tanya, betul ke boleh dapat semua kriteria yang kami kongsikan dekat atas tadi? Wujud ke pemaju perumahan yang tawarkan kemudahan sesempurna itu? Ya, sebenarnya memang ada! Kalau korang nak tahu, EcoWorld kini memperkenalkan jenama terbaru mereka iaitu duduk – dengan konsep perumahan vertikal yang betul-betul sempurna dan memukau mata.

Lepas ni, korang tak perlu risau sebab boleh duduk dengan selesa di perumahan high-rise Huni D’ Eco Ardence dan Se.Ruang D’ Eco Sanctuary sebab kedua-duanya terletak di antara dua lokasi strategik iaitu Eco Ardence di Setia Alam dan Eco Sanctuary pula terletak di selatan Kota Kemuning. Kedua-dua lokasi ni memang terkenal sebagai kawasan perbandaran yang sangat strategik sebab ia dikelilingi dengan kemudahan seperti hospital, sekolah, bank, pusat membeli belah dan banyak lagi.

Kalau korang nak tahu, duduk menawarkan rumah high-rise berkeluasan 1,000 kaki persegi dengan 3 bilik dan 2 bilik air serta reka bentuk yang praktikal. Kalau beli unit kat Huni D’ Eco Ardence dan Se.Ruang D’ Eco Sanctuary, datang sekali dengan pakej separa perabot dan pelbagai barangan asas rumah pintar. Untung sakan wei, tak payah korang pening kepala nak buat pengubahsuian besar semua.

Bab fasiliti perumahan pulak korang tak perlu risau sebab kedua-dua perumahan duduk diberi 2 tempat letak kereta percuma untuk setiap unit rumah. Ia turut dilengkapi clubhouse, kolam renang, gimnasium dan dewan serbaguna untuk kemudahan seisi keluarga. Pendek kata, memang puas hati dan selesa sakan kalau korang duduk kat sini nanti.

Apa yang kami boleh tambahkan, duduk ni ibarat durian Musang King. Sekali pandang dah tahu kualitinya top dan confirm puas hati. Kalau korang dah mula jatuh cinta dan berminat nak dapatkan lebih banyak informasi tentang duduk – jenama baru EcoWorld, boleh je daftar terus dekat laman sesawang duduk atau layari facebook duduk hari ini juga!

Beberapa hari lepas, kami kongsikan hasil ‘makeover’ rumah yang bermodalkan RM450,000. Klik pautan di bawah untuk membaca.

Daripada Konsep Hotel Sri Malaysia Ke Industrial, Lihat ‘Makeover’ Rumah Ini Yang Bermodalkan RM450,000

Bayaran Penuh Dibuat Tetapi Rumah Terbengkalai, Netizen Bongkar ‘Scam’ Syarikat Milik Artis Veteran

IKEA Rusia Hasilkan Panduan Bina Khemah Untuk Kanak-Kanak Di Rumah Menggunakan Perabot Mereka


Mahu ‘Mudahkan’ Golongan Elit, Wujud Sindiket Bolehkan Suami Berkahwin Tanpa Kebenaran Isteri Pertama

Terbaharu, muncul dakwaan wujudnya sindiket penipuan poligami tanpa perlu mendapatkan kebenaran isteri pertama. Difahamkan, pernikahan menggunakan kaedah tersebut melibatkan ahli korporat, orang kenamaan dan selebriti tempatan yang dikesan aktif sejak lebih setahun lalu.

Lantaran itu, Persatuan Pengguna Melayu Malaysia (PPMM) mahu pihak berkuasa menyiasat dakwaan kewujudan sindiket tersebut. Menurut presiden PPMM, Che Hassan Che Johan berkata, pihaknya menerima aduan tidak rasmi daripada pihak tertentu berkaitan penipuan poligami di negara ini.

Menurutnya, sindiket tersebut didalangi oleh golongan profesional sehingga mampu mengaturkan pernikahan golongan kenamaan tanpa perlu kebenaran isteri pertama. Malah, hal tersebut hanya akan diketahui isteri selepas dihubungi mahkamah atau dimaklumkan pihak ketiga mengenai pernikahan itu.

Tambahnya, beliau akan merujuk isu berkenaan kepada pihak berwajib termasuk Jabatan Kemajuan Islam Malaysia (Jakim) untuk tindakan selanjutnya bagi merungkai persoalan bagaimana dokumen seperti MyKad boleh dimanipulasi bagi tujuan berkenaan.

Sebelum ini, Ketua Pengarah Jabatan Kehakiman Syariah Malaysia (JKSM), Datuk Dr Mohd Na’im Mokhtar mendedahkan ada kemungkinan wujud kegiatan itu yang turut membabitkan ‘orang dalam’. Apakah pendapat anda akan isu ini?

Sementara itu, kami kongsikan beberapa artikel berkaitan poligami di The Vocket pada pautan di bawah.

Giliran Si Madu Pula Kongsi Kisah Dilamar Kahwin Poligami Serta Keindahannya

Sisi Lain Poligami Diangkat Menerusi Filem Ini Tetap Bisa Bikin Penonton Menangis

Ini Mungkin Jawapan Terbaik Untuk Kisah Suami Kak Mah Yang Curang Yang Viral Beberapa Hari Lepas


Mahu Mudahkan Orang Ramai, CIMB Tawarkan Inisiatif Pembukaan Akaun Secara Dalam Talian

Sejak akhir ini, pelbagai urusan dapat dilakukan dengan mudah secara dalam talian. Membeli barangan mahupun membayar bil bulanan semuanya dapat dilakukan dalam beberapa klik sahaja.

Kemudahan yang ditawarkan pastinya memudahkan orang ramai di mana anda tidak perlu lagi bergerak dan bersesak semata-mata untuk menyelesaikan urusan anda.

Dalam erti kata lain, anda tidak lagi perlu keluar dari rumah dan bersesak dengan membayar parking dan menghabiskan masa yang banyak dalam menyelesaikan komitmen bulanan anda melibatkan bayaran bil, penghantaran wang kepada keluarga dan sebagainya.

Sebagai usaha untuk memudahkan pengguna khususnya pengguna baru, CIMB menerusi garis panduan e-Know Your Customer (eKYC) sedia menawarkan langkah pembukaan Akaun Simpanan-i OctoSavers secara digital. Lebih menarik, pembukaan akaun ini dapat dilakukan hanya menerusi telefon pintar, pada bila-bila masa, dimana jua anda berada.

Ianya diperkenalkan untuk tujuan mengelakkan orang ramai bersesak di bank serta menjimatkan masa. Berikut adalah cara-cara membuka Akaun Simpanan-i OctoSavers buat pendaftar baharu dan juga pelanggan CIMB yang sedia ada.

Anda yang berminat untuk membuka akaun bersama CIMB tidak lagi perlu bersesak di bank, sebaliknya hanya perlu mengikuti lima langkah mudah sahaja.

Menerusi Akaun Simpanan-i OctoSavers, anda berpeluang meraih pelbagai ganjaran menerusi challenge yang tersedia. OctoPoints anda boleh ditebus dalam bentuk baucer daripada laman e-baucer popular dan juga e-wallet seperti Shopee, Zalora, Grab dan Lazada. Menariknya, semuanya dapat dilakukan secara terus dan segera menerusi aplikasi CIMB Clicks.

Melalui pembukaan Akaun Simpanan-i OctoSavers, anda akan menerima kad debit yang dihantar terus ke rumah. Oh ya, bayaran tahunan turut dikecualikan untuk Kad Debit Octo anda. Menarik bukan? Sekiranya anda berminat untuk membuka akaun CIMB buat kali pertama tanpa perlu hadir ke bank, anda boleh klik di sini untuk muat turun aplikasi CIMB Apply untuk pendaftaran lanjut.

Pelanggan yang memiliki Akaun Semasa/-i dan/atau Akaun Simpanan/-i CIMB, sila buat permohonan melalui laman web CIMB Clicks. Produk ini tidak ditawarkan untuk pelanggan pinjaman dan/atau pembiayaan CIMB buat masa ini. Anda boleh memohon Akaun Simpanan/-i yang lain melalui laman web CIMB.

Tertakluk kepada terma dan syarat. Klik di sini untuk mengetahui dengan lebih lanjut.

CIMB adalah ahli PIDM. Akaun Simpanan-i OctoSavers dilindungi oleh PIDM setakat RM250,000 bagi setiap pendeposit.

Ikuti perkongsian daripada lelaki ini mengenai tip menguruskan wang moratorium sepanjang musim PKP berlangsung.

5 Tip Berguna Buat Orang Ramai Urus Duit Moratorium Sepanjang Musim PKP Berlangsung

Perancang Kewangan Kongsi Bagaimana Pampasan Kenderaan ‘Total Loss’ Dikira


Mahu Mudahkan Pengguna, Capital A Perkenalkan Ask Bo Dengan Kecerdasan AI Yang Lebih Baik

Capital A Berhad, syarikat induk kepada AirAsia hari ini mengumumkan penamatan khidmat bot sembang pertamanya iaitu AirAsia Virtual AllStar (AVA) yang mana telah menjadi pusat perkhidmatan pelanggan dan aduan AirAsia sejak tahun 2019 lagi.

Memandangkan mereka menyedari kekurangan yang dimiliki pada kemudahan kecerdasan buatan AVA, Capital A kini mula beralih dengan perkenalkan Ask Bo untuk membantu para pelanggan memahami kesulitan yang berlaku pada perkhidmatan mereka.

Difahamkan Ask Bo ini mempunyai keupayaan kecerdasan buatan (AI) dan pembelajaran mesin (machine learning) yang lebih bagus. Dengan adanya ciri sokongan baharu ini, Tony Fernandes melihat ia berupaya membantu dan memahami aduan para pengguna.

Menerusi Ask Bo, ia bukan sekadar menyelidik aduan berbangkit sahaja bahkan akan berkongsikan maklumat berhubung status penerbangan seperti waktu pelepasan dan tempoh kelewatan yang berlaku.

Selain itu, Ask Bo turut akan berkongsikan sebarang perubahan maklumat bersama input berkaitan kemudahan bagasi di lapangan terbang dan pemberitahuan kemaskini automatik untuk Pas Masuk elektronik, kepada para pengguna.

Ciri ini dimaklumkan akan turut tersedia dalam pelbagai bahasa merangkumi Bahasa Malaysia, Inggeris, Cina, Indonesia, Thailand, Jepun, Korea dan Vietnam. Lebih menarik menjelang Mac hadapan, ciri Ask Bo ini akan diperluaskan dengan membolehkan para pelanggan bersembang secara langsung bersama ejen Capital A untuk memahami perkhidmatan operasi.

Untuk pengetahuan semua, gelaran Ask Bo ini diambil bersempena nama Ketua Pengawai Eksekutif AirAsia Aviation Group iaitu Bo Lingam susulan peranannya yang begitu sinonim akan pengetahuan penerbangan bersama kumpulan selama 21 tahun.


Mahu Mudahkan Pengguna, Kerajaan Bangunkan Aplikasi Carian Lokasi Menu Rahmah

Kementerian Perdagangan Dalam Negeri dan Kos Sara Hidup akan membangunkan aplikasi bagi mengetahui premis makanan yang menawarkan Menu Rahmah di seluruh negara. Difahamkan aplikasi ini bakal dilancarkan dalam masa terdekat ini.

Datuk Seri Salahuddin Ayub berkata aplikasi yang sedang diusahakan itu akan memaparkan direktori premis yang menawarkan Menu Rahmah. Malah, aplikasi ini juga bakal memberitahu secara spesifik lokasi Menu Rahmah berhampiran pengguna.

Buat masa ini, beberapa restoran sedia menawarkan menu ini termasuk MYDIN.  Jadi, kehadiran aplikasi ini bakal memudahkan anda membuat rujukan dalam mengetahui lokasi premis yang berdekatan.

Di samping itu, kerajaan turut bakal membantu pemilik kedai untuk mempromosikan kedai makan mereka agar lebih ramai orang mengetahuinya lalu mengunjungi ke premis tersebut. Inisiatif Menu Rahmah ini menerima sambutan baik dari seluruh rakyat Malaysia.


Mahu Mudahkan Pengguna, Telegram Bakal Tawarkan Ciri Import Mesej Termasuk Daripada WhatsApp

Sejak aplikasi Telegram diperkenalkan, aplikasi ini sering kali dibandingkan oleh aplikasi permesejan popular dunia iaitu WhatsApp. Semuanya kerana aplikasi ini dilihat lebih lancar, mudah serta mempunyai lebih banyak fungsi meskipun tidak mempunyai jumlah pengguna yang ramai seperti WhatsApp.

Terbaharu, Telegram sekali lagi bakal tampil dengan ciri baharu  di mana aplikasi ini mahu memudahkan pengguna dengan mengimport kesemua chat pada aplikasi permesejan lain ke sebuah aplikasi sahaja.

Menerusi langkah yang dibuat, para pengguna tidak lagi perlu menggunakan pelbagai aplikasi untuk menyemak mesej yang diterima sebelum ini atau yang bakal diterima.

Apa yang menarik perhatian pengguna, ciri yang sedang dibangunkan Telegram ini turut meliputi beberapa aplikasi popular seperti Line, KakaoTalak dan juga WhatsApp.

Setakat ini, masih belum diketahui bilakah ciri terbaru Telegram ini bakal ditawarkan secara rasmi kepada para pengguna. Walau bagaimanapun, sudah pastinya ciri yang menarik ini dinanti-nantikan seluruh pengguna Telegram.

Sebelum ini pengasa Telegram pernah memaklumkan kepada pengguna WhatsApp untuk membuang aplikasi berkenaan sebelum sebarang perkara buruk berlaku.

Pengasas Telegram Mahu Anda Buang Aplikasi WhatsApp Sebelum Perkara Buruk Berlaku

Telegram Sahkan Bakal Kenakan Bayaran Pada Pengguna Mulai Tahun 2021


Mahu Mudahkan Pergerakan, China Lancarkan Sistem Dinamakan Sebagai ‘Pasport Virus’

Sejak pandemik COVID-19 menyerang dunia, dapat dilihat hampir setiap setiap negara telah menutup laluan antarabangsa bagi membendung penularan wabak merbahaya ini. Malah, sehingga kini laluan antarabangsa masih lagi belum bebas dibuka seperti era sebelum COVID-19 berikutan penularan wabak ini yang masih lagi aktif.

Terbaharu, sebagai langkah untuk merancakkan program perjalanan antarabangsa, China telah melancarkan sebuah sistem yang dinamakan sebagai pasport virus.

Kehadiran sistem ini membolehkan warga China memuat turun sijil berkenaan dalam memaparkan status vaksinasi serta keputusan terhadap virus. Selain itu, Dilaporkan pasport virus yang diperkenalkan China turut mirip dengan pasport virus yang dibincangkan di Amerika Syarikat dan Kesatuan Eropah (EU).

Difahamkan penggunaan pasport virus bertujuan untuk membantu mempromosi pemulihan ekonomi serta membantu perjalanan rentas sempadan. Penggunaan kod QR membolehkan setiap negara mendapatkan maklumat kesihatan pelancong dengan mudah.

Tular pada minggu lalu apabila guru dan kakitangan sekolah di Kajang telah diarah kuarantin selepas terdapat kes positif COVID-19 di sekolah berkenaan.

Disahkan Positif COVID-19, 20 Guru Dan Kakitangan Sekolah Di Kajang Telah Diarah Kuarantin

Muhyiddin Disuntik Vaksin COVID-19, Lancar Program Imunisasi COVID-19 Kebangsaan Hari Ini


7 Persediaan Sebelum Memilih Mentor Bisnes

Perkongsian ini adalah berdasarkan pengalaman sebenar beberapa orang yang telah melalui fasa kekecewaan kerana bermentor dan berkuli. Semoga ianya bermanfaat untuk dijadikan panduan buat mereka yang mahu berkuli dengan mentor bisnes anda.

7 persediaan memilih MENTOR BISNES untuk berkuli supaya anda tidak kecewa di kemudian hari:

Pastikan kita telah mengenalpasti tujuan utama mahu berkuli. Berapa lama kita akan berkuli.

Apa yang kita mahukan semasa berkuli. Ini sangat penting supaya apa yang kita buat tidak sia-sia kerana kita melaburkan masa untuk mendapatkan apa yang kita mahukan.

Persediaan dalaman supaya kita lebih kuat dan cekal dalam menghadapi cabaran dan dugaan yang bakal mendatang. Dah nama pun berkuli, mesti banyak perkara baru yang kita akan lalui.

Selagi mana proses cabaran dan dugaan itu dapat mendatangkan manfaat dan selari dengan matlamat yang kita mahu capai, ianya masih dikategorikan sebagai ok dan mencapai matlamat!

Baca: 17 Perkara Yang Usahawan Boleh Pelajari Daripada Pemilik Jakel

Banyakkan bertanya, catit nota berharga yang berguna untuk kita. Pastikan kita faham apa yang kita catat dan kumpulkan.

Maklumat dan data adalah perkara penting semasa berkuli. Ini akan membantu kita untuk memudahkan proses mencapai matlamat yang kita mahukan.

Sekiranya kita mahu menjaga hubungan baik dengan Mentor dan tidak mahu ada masalah dengan Mentor. Sebaiknya elakkan untuk ber-partner dengan mereka.

Lebih sesuai belajar dengan bayaran. Dalam bisnes macam-macam hal boleh berlaku. Khuatir sekiranya ada perpecahan, hubungan baik yang telah lama terjalin antara guru dan murid akan runtuh.

Tanya dalam-dalam pada diri. Kita ni seorang ‘leader’ atau ‘follower’? Sekiranya kita rasa kita boleh ikut arahan dan suruhan orang lain. Inshaallah kita boleh ‘survive’ semasa fasa berkuli.

Sebab nak belajar, banyak cabaran dan dugaan. Mentee perlu patuh dengan Mentor. Sekiranya kita seorang ‘leader’ dan sentiasa mahu ke depan, dikhuatiri akan menghadapai masalah dari segi muafakat antara satu sama lain.

Buat kajian terlebih dahulu sebelum berkuli dengan mentor. Cuba tanya mereka yang pernah berkuli dengan mentor tersebut.

Dapatkan maklumat dari mentee-mentee mereka. Ini dapat membantu sebelum kita buat keputusan. Kumpulkan maklumat-maklumat ini dan kita boleh nilaikan sendiri.

Ini adalah fasa akhir. Mungkin semasa berkuli dangan Mentor kita akan melalui banyak pengalaman. Suka dan duka. Sekiranya kita tidak mampu bertahan lama beritahu dengan baik, berbincang.

Jangan tinggalkan jejak yang buruk. Anggap ianya adalah perjalanan hidup dan ilmu yang akan mematangkan kita pada masa hadapan.

Tidak dijadikan sesuatu yang terjadi tanpa sebab. Mesti ada sesuatu yang baru kita boleh pelajari.

Baca lagi: 4 Nasihat Bisnes Berharga Daripada Pemilik 4 Buah Kilang


Mahu Nampak Juga ‘JAPAN’, Permintaan Pemilik G-SHOCK Ini Buat Peniaga Garu Kepala

Adat berniaga pasti bertemu dengan pelbagai ragam serta karenah manusia. Ada hari dapat pelanggan yang mudah diuruskan, ada hari dapat pelanggan yang menguji kesabaran.

Itulah yang terjadi kepada seorang peniaga serta restorer jam tangan G-SHOCK, Shahrul Zaman. Beliau berkongsi screenshot perbualan pemilik G-SHOCK yang menukar bateri jam di kedainya.

Berdasarkan perbualan tersebut, pelanggannya ‘bertegas’ mahu tulisan JAPAN pada bateri tersebut dapat dilihat dengan jelas. Secara logiknya, ia merupakan permintaan remeh kerana kedudukan tulisan tersebut tidak akan nampak pun apabila back case jam tangan dipasang.

“Sesungguhnya ini adalah ujian untuk saya. Jap saya tengok lain,” balas Shahrul melayan karenah pelanggannya. Shahrul terus juga menukar kedudukan tulisan tersebut sehingga pelanggannya puas hati. Lebih syahdu, Shahrul melayan permintaan pelanggan beliau ini pada jam 2.00 pagi.

Moga kejadian ini boleh menjadi iktibar kepada kita semua supaya sentiasa memudahkan kerja orang lain. Peribadi saudara Shahrul Zaman juga perlu dipuji kerana tetap tenang melayan permintaan pelanggan sehingga perkara kecil seperti ini.

Sekiranya anda mahu membeli, restore atau membuat rekaan custom jam tangan G-SHOCK, anda boleh terus hubungi saudara Shahrul Zaman di sini.

Ini pula kisah bagaimana seorang budak menjadi inspirasi Kikuo Ibe untuk menghasilkan jam tangan G-SHOCK yang pertama. Baca lagi pada pautan di bawah.

Bagaimana Seorang Budak Kecil Beri Idea Untuk Kikuo Ibe Hasilkan Model G-SHOCK

Selepas G-Shock TMJ, Tular Pula Model GA-2000S Yang Dipakai Tengku Zafrul


Mahu Orang Ramai ‘Self Lockdown’, Michael Ang Sedia Beri RM500 Buat Mereka Yang Patuh

Umum tahu Malaysia kini berada dalam Perintah Kawalan Pergerakan (PKP) di mana beberapa sektor telah ditutup waktu operasi dengan lebih awal bagi mengurangkan penularan wabak COVID-19. Berikutan jumlah kes COVID-19 yang semakin meningkat, kerajaan turut mengumumkan PKP yang lebih ketat buat seluruh rakyat Malaysia.

Di sebalik pengumuman yang dibuat, pengarah Michael Ang berjaya mencuri tumpuan ramai menerusi inisiatif menarik yang dilakukan. Melui perkongsian yang dibuat di Instagram, Michael Ang sedia mencari 10 individu yang dapat buktikan mereka melakukan self lockdown sehingga 8 Jun 2021.

A post shared by Michael Ang (@michaelang38)

Apa yang lebih menarik, ganjaran RM500 sedia diberikan oleh Michael Ang sendiri buat mereka yang dapat buktikan berjaya melakukan self lockdown pada 10 Jun 2021.

Usaha Michael Ang dalam mengajak orang ramai membendung penularan COVID-19 nyata berjaya mendapat respon positif daripada orang ramai. Tidak kurang juga mahu sahut cabaran daripada Michael Ang tanpa sebarang ganjaran.

Melihat kepada kes COVID-19 yang mencecah lebih 6,000 sehari, orang ramai dinasihatkan untuk menjaga SOP dan mengelakkan diri daripada melawat kawasan yang berisiko tinggi agar rantaian wabak COVID-19 dapat diputuskan.

Tular sebelum ini apabila terdapat sepasang artis yang mengaku tidak bersalah di mahkamah meskipun terdapat bukti video. Ketahui lebih lanjut mengenai penjelasan peguam ini mengenai kenyataan yang dibuat artis berkenaan.

Sudah Ada Bukti Video, Peguam Ini Jelaskan Sebab Artis Mengaku ‘Tidak Bersalah’ Di Mahkamah

Kerap Langgar SOP, Lebih 57,000 Netizen Bersetuju Neelofa Dipenjara Tanpa Kompromi


Mahu Pastikan Kereta Bebas Kuman, Jaringan Produk Trapo Sedia Membantu Pemandu

Sejak akhir-akhir berikutan kehadiran pandemik yang menyerang dunia, dapat dilihat orang ramai mulai mementingkan kebersihan serta mengelakkan diri daripada terlibat dengan tempat mengandungi banyak bakteria dalam usaha menjaga kesihatan dan keselesaan.

Tidak hanya di dalam rumah, malah dalam kereta yang sudah menjadi ‘rumah kedua’ buat sejumlah besar individu yang bergerak ke merata tempat sudah pastinya menjadi tempat untuk orang ramai menjaga kebersihan.

Melihat kepada keadaan semasa, jaringan produk daripada Trapo sering kali menjadi pilihan pengguna. Menawarkan jaringan produk yang pelbagai dalam usaha untuk membebaskan kuman antara yang membuatkan produk Trapo didapatkan ramai.

Mengulas dari segi produk, Trapo Classic Mark II antara produk yang produk menjadi pilihan di mana Trapo mengesahkan karpet keluaran mereka sebagai karpet paling bersih serta menghalang 99.99% bakteria. Menariknya, pembelian menerusi laman Trapo membolehkan pengguna memilih karpet mengikut model kereta secara terus.

Selain itu, jenama ini tampak sangat serius dalam menjamin kebersihan kereta dengan menawarkan penyembur pembasmi kuman, vakum, pembersih udara serta beberapa lagi aksesori lain berkualiti tinggi yang mampu memudahkan pengguna.

Jaringan produk mereka yang menawarkan waranti sehingga satu tahun serta mudah didapatkan menerusi laman mereka antara yang membuatkan orang ramai sanggup mendapatkannya. Ketahui lebih lanjut mengenai Trapo dengan klik di sini untuk ke laman rasmi.

Model yang menjadi idaman ramai iaitu Skyline R34 sedia dijual dengan harga RM750,000. Turut dikongsikan pengumuman lanjutan pengecualian cukai jualan kenderaan hingga Disember 2021.

Persis Model Paul Walker, Pemilik Skyline R34 Ini Mahu Menjualnya Pada Harga RM750,000

Perdana Menteri Lanjutkan Pengecualian Cukai Jualan Kenderaan Hingga Disember 2021


Mahu Pastikan Rumah Anda Bersih Di Hari Raya Nanti? Ini 6 Barang Yang Wajib Ada

Raya hampir tiba. Mesti semua tak sabar nak sambut Raya kan? Tapi Raya, Raya juga, sebelum nak sambut Raya, anda kena bersihkan rumah dulu. Masa Raya inilah kebersihan merupakan aspek yang paling penting.

Berbeza dengan tahun-tahun sebelum ini, anda bersihkan sesetengah tempat sahaja. Sekarang ini anda tak boleh dah buat macam tu. Anda kena fikirkan keselamatan setiap ahli keluarga yang datang dan juga yang ada dirumah!

Setiap tempat dan setiap sudut anda kena bersihkan. Membersih memang penat dan perlukan banyak tenaga, tapi kalau anda tahu cara dan kaedah yang sesuai, anda boleh jimat masa dan juga jimat duit! Lagi best kalau ada satu pencuci yang boleh selesaikan semua masalah kebersihan rumah anda tu kan?

Clorox boleh membantu! Bukan setakat membersihkan rumah sahaja. Ia juga boleh disinfeksi rumah anda Raya.

Masa Raya anda nak basuh semua benda, lagi-lagi fabrik yang berwarna putih. Anda mesti nak ia nampak lebih bersih dan bebas dari kotoran yang ada.

Gunakan Clorox Bleach untuk menghilangkan kesan-kesan kotoran yang ada. Memang terus bersih nampak macam baru dan ia juga boleh disinfeksi kuman. Dah kemas tu, anda jangan lupa juga untuk basuh mop dan kain lap anda dengan Clorox Bleach untuk disinfeksi segala sisa-sisa kuman yang tertinggal.

Sesuai untuk kegunaan: Mencuci fabrik berwarna putih, membersihkan bilik Make-up, mencuci mop dan juga kain lap.

Nak lantai wangi berkilat dan berbau wangi semerbak? Percayalah cakap kami, guna Clorox Clean-Up All Purpose Cleaner akan buat rumah anda rasa macam hari-hari, hari Raya.

Ada 3 bauan yang anda boleh pilih iaitu Lavender,Lemon dan Fresh Scent! Wangian lavender tu antara kegemaran orang ramai. Pencuci ini juga ada Clorox Bleach jadi, selain dari rumah anda wangi dan bersih, ia juga boleh membasmi kuman.

Sesuai untuk kegunaan: Lantai, dinding, sinki dan kaunter dapur.

Tiba-tiba terperasan ada kulat dan kulapuk dekat dinding? Clorox Mold & Mildew Remover boleh bantu anda.

Anda spray je Clorox Mold & Mildew Remover yang khas untuk kulat dan kulapuk. Menanggalkan kulat & kulapuk dalam masa kurang dari 1 minit. Anda tak perlu nak gosok kuat-kuat pun. Mesti mak anda terus kagum tengok betapa bersihnya bilik air.

Sesuai untuk kegunaan: Sinki, Tub Mandi dan dinding berjubin.

Banyak betul bakteria yang ada dekat mangkuk tandas. Anda boleh hilangkan semua tu dalam sekelip mata je dengan Clorox Toilet Bowl Cleaner. Muncung dispenser yang lebar memudahkan pembersihan di bawah rim mangkuk tandas.

Anda tak payah bukak Cap nozzle untuk keluarkan detergent tersebut. Tiadalah asyik hilang atau tersalah letak. Hanya perlu pusing dan dah boleh guna. Ada dua bau yang anda boleh pilih iaitu Lavender dan Lemon.

Tapi kalau anda guna Clorox Kitchen Cleaner Spray, ia boleh menjimatkan masa anda. Gunakan dalam masa kurang dari 1 minit dah bersih.

Ia boleh menghilangkan gris & minyak-minyak serta selamat digunakan di kebanyakan permukaan dapur

Sesuai untuk kegunaan: Kebanyakkan permukaan dapur.

Anda boleh siap-siap beli Clorox Expert  Disinfecting Wipes. Letakkan di ruang tamu, bila-bila anda nak lap air tertumpah atau tombol pintu senang anda boleh terus pakai. Tisunya juga lebih tahan dan mempunyai kualiti yang terbaik. Tak kisah apa-apa permukaan,semuanya boleh dibersihkan.

Antara area yang paling anda kena titikberatkan ialah tombol pintu, suis-suis, telefon bimbit, tablet, laptop dan alat kawalan jauh.

Nak lagi senang anda letak je dekat pintu masuk rumah tu, senang tetamu masuk terus ambil dan bersihkan apa yang patut. Kalau kita nak Raya dengan lebih tenang dan selamat. kena sentiasa bersedia.

Anda boleh dapatkan juga Clorox Expert Disinfecting Wipes dalam bentuk 3 saiz iaitu Flowpack 15s, Flowpack 30s and Canister 30s. Mudah nak dibawah kemana-mana juga.

Tetamu pun rasa lebih selesa dan selamat kalau anda gunakan kaedah ini.

Pastikan anda beli semua produk untuk bersihkan rumah anda dulu barulah sambut Hari Raya. Dapatkan produk Clorox di pasaraya atau kedai berhampiran anda. Online pun ada, anda klik sahaja di sini.

Untuk maklumat lanjut, layari laman web Clorox atau Facebook Clorox Malaysia


Mahu Pengamal Ilmu Hitam Ditangkap, Caprice Dedah Diganggu Bomoh Tanpa Henti

Sedia maklum, Aeril Zafrel mendedahkan dirinya dan keluarga hampir di sihir selepas menemui 3 objek misteri. Lantaran itu, Caprice dalam satu video memberikan pendapat agar pihak berkuasa seperti JAIS dan JAKIM untuk menubuhkan unit khas menangkap bomoh serta mereka yang mengamalkan ilmu hitam ini.

Selepas itu, Caprice telah diganggu dan menerima banyak panggilan daripada bomoh yang tidak puas hati ke atas dirinya. Menerusi perkongsian Caprice, seorang Ustaz telah menjawab telefon bagi pihaknya.

A post shared by Caprice (@capriceofficial)

Menurut Caprice, nombor telefon bomoh tersebut dikenalinya kerana pernah menelefonnya tahun lepas dimana bomoh tersebut menuduh Caprice telah menikahi anaknya tanpa pengetahuannya.

Bukan itu sahaja, bomoh yang dikenali sebagai pakcik Nasir dari Rawang itu cuba mendapatkan maklumat akan dirinya seperti alamat rumah dan tempat kerja untuk cuba menyihir melalui telefon pintar.

Ustaz yang menjawab panggilan tersebut menjawab soalan dengan tenang dan cuba ‘psiko’ kembali bomoh tersebut sehingga mengaku dirinya sebenarnya bomoh. Dapat dilihat, bomoh tersebut seperti sudah habis akal dan juga tidak puas hati.

Malah, Caprice juga mahu minta bantuan pihak polis atau mana-mana pihak kerana lelaki yang dikatakan bomoh itu tidak henti-henti menelefonnya. Apakah pendapat anda mengenai isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Kampus Bukan Pampers’- Telatah Pengacara Ini Tersasul Ketika Live Buat Netizen Terhibur

Keliru Hukum Lafaz Talak Dalam Drama, Michael Ang Mahu Netizen Kongsi Pendapat


Mahu Pergi Kedai Beli Mainan, Budak Lelaki 6 Tahun Curi-Curi Pandu Kereta Terbabit Kemalangan

Tular beberapa klip video di mana dua kanak-kanak lelaki dijumpai  di dalam Toyota Vios tanpa ada orang dewasa di dalam kereta tersebut.

Menurut laporan Berita Harian, seorang kanak-kanak berusia enam tahun dikesan memandu kereta milik keluarganya sehingga terbabit kemalangan di Jalan Bukit Tangga di sini, malam tadi.

Kanak-kanak terbabit dikatakan memandu sejauh 2.5 kilometer dari rumah bersama adiknya berusia tiga tahun untuk ke kedai, membeli mainan.

Ketua Polis Daerah Langkawi, Asisten Komisioner Shariman Ashari, mengesahkan kejadian dalam video tular itu berlaku di Jalan Bukit Tangga, Simpang Kenyum, berhampiran Kampung Titi Chanwang jam 11.15 malam.

Beliau berkata, dalam kejadian itu kereta terbabit dilaporkan dipandu seorang kanak-kanak lelaki berusia enam tahun manakala adik lelakinya berusia tiga tahun menjadi penumpang. Mereka keluar menaiki kereta tersebut tanpa pengetahuan ibu bapa mereka.

“Kemalangan dipercayai berlaku apabila kereta dari arah Kampung Ulu Melaka menghala ke Kampung Nyiur Chabang telah terbabas dan melanggar tiang lampu berhampiran Kampung Titi Chanwang.

“Susulan itu, pemandu kereta luka di dahi manakala penumpang tidak cedera,” katanya dalam kenyataan di sini, hari ini.

Shariman berkata, kereta terbabit dipercayai dipandu kanak-kanak terbabit dari kediaman mereka di Kampung Padang Mengkuang, Mukim Ulu Melaka sejauh 2.5 kilometer tanpa pengetahuan ibu bapa.

“Kes disiasat bawah Seksyen 43 Akta Pengangkutan Jalan 1987 dan Seksyen 31(1) (a) Akta Kanak-Kanak 2001,” katanya.


Mahu Pertahankan Maruah Keluarga, Ali Puteh Dedah Kes Saman Isteri Arwah Abam Bocey Bermula

Umum mengetahui akan kemelut yang melanda antara Ali Puteh dan juga isteri arwah Abam Bocey, Hidayah. Isu tersebut telah mendapat perhatian ramai dan para netizen berpendapat sewajarnya mereka berbincang sebaiknya antara satu sama lain.

Menurut Ali, walaupun kes tertunda disebabkan PKP, tetapi kes berkenaan sudah didengar di hadapan hakim melalui prosedur yang diadakan secara dalam talian pada 16 dan 17 Februari lalu.

A post shared by SYED ALI MUBARRAK AL JUFRI (@aliputeh_official)

Tambahnya, kes ini akan dibicarakan dalam waktu terdekat dan saman ini dikeluarkan terhadap Nor Hidayah dan jutawan kosmetik Datuk Seri Aliff Syukri pada 27 Ogos tahun lalu.

Difahamkan, ia merupakan tindakan balas Ali Puteh terhadap Nor Hidayah yang terlebih dahulu mengeluarkan saman terhadapnya dengan tuntutan jumlah terkumpul mencecah RM900,000.

Malah, Ali turut berasa lega kerana proses undang-undang kini telah bermula dan berharap segalanya akan dipermudahkan. Menurutnya juga, beliau tidak akan membiarkan maruah keluarga dipijak-pijak dan kebenaran akan terbongkar serta menjawab makian netizen terhadap dirinya dan keluarga.

Bagi anda yang terlepas berita berkaitan isu ini, klik pautan di bawah untuk ketahui lebih lanjut.

Kemelut Balu Abam Dan Ali Puteh, Achey Akui Pernah Beri Saranan Bersama Fad Tetapi Tidak Diterima

Mahu Kebenaran Terungkai, Ali Puteh ‘Balas’ Saman Isteri Arwah Abam Bocey

Jualan Dapat Sambutan, Isteri Arwah Abam Berniaga Cempedak Goreng Demi Sara Keluarga


Mahu Potret Seperti Neelofa Tetapi Bila Bayar Nak ‘Murah-Murah’

“You can have my tools but you will not have my skills (anda mungkin boleh membeli peralatan yang kami gunakan tetapi anda tidak mungkin boleh memiliki bakat kami)”.

Itulah luahan seorang pelukis potret @c_pelukis_potret atau nama sebenarnya Yasser Yazid ketika dihubungi The Vocket bagi mengulas perkongsiannya mengenai ragam pelanggan yang mahukan lukisan potret dihasilkan beliau dengan harga murah.

Perkongsian asalnya itu menceritakan perbualannya bersama seorang pelanggan yang mahu membayar harga murah untuk lukisan potret ala Neelofa yang pernah dihasilkan beliau sebelum ini.

Dalam perkongsian itu juga, pelanggan tersebut bukan sahaja mahukan lukisan yang akan dihasilkan itu dengan harga yang murah namun dilihat turut bersikap biadap dengan mempersoalkan kos sebenar untuk menghasilkan lukisan tersebut.

Menurut tangkap layar dikongsikan Yazzid di akaun Facebooknya, pelanggan tersebut dapat dilihat bertanyakan soalan seperti berapa harga perlatan melukis yang digunakan sebelum mempersoalkan kewajaran pelukis meletakkan harga seperti yang dinyatakan.

Mengulas mengenai perkara tersebut, Yasser yang juga merupakan pelukis komik bebas berkata orang ramai seharusnya lebih menghargai keringat pelukis.

Ini katanya kerana sebarang caj yang dikenakan kepada pelanggan bukanlah sekadar untuk modal dan peralatan yang digunakan dalam menghasilkan lukisan tetapi bagi menghargai masa dan usaha yang telah diberikan.

“Bila orang nego (berunding) harga kita bermaksud dia rendahkan nilai seni kita.

“Anda boleh memiliki perlatan saya tetapi anda tidak mungkin memiliki bakat saya,” jelasnya.

Tambah menyedihkan, kejadian sedemikian rupa bukanlah baru pertama kali berlaku sepanjang beliau bergelar anak seni.

Malah sebelum ini pun ujarnya sudah ada yang mengamalkan sikap hampir serupa bila berurusan dengannya.

Perkongsian Yazzer mengenai ragam pelanggannya yang mahukan potret seperti Neelofa itu sebelum ini mula tular dan menarik pelbagai reaksi daripada netizen selepas ia dikongsikan kembali di beberapa platform media sosial seperti Facebook dan Twitter.

Ini bukanlah kali pertama artis atau pelukis menerima layanan yang tidak sepatutnya daripada masyarakat. Malah perkara hampir sama turut berlaku kepada pelukis ilustrasi ini seperti yang kami pernah kongsikan di pautan di bawah.

Hak Pengkarya ‘Dicabuli’, Pelukis Ilustrasi Ini Dedah Agensi PR Mahu 80 Lukisan Secara Percuma?

Selepas Soonaru, Pelukis Ilustrasi Ini Pula Dakwa Karyanya Ditiru FashionValet

Walaupun ‘Ditipu’ Semasa Kecil, Lelaki Ini Hargai Sokongan Ibunya Hingga Jadi Pelukis Hebat


Mahu Pulihkan Sektor Pelancongan, Thailand Kembalikan Perjalanan Bebas Kuarantin Mulai 1 Februari

Sebelum ini, dalam program Test & Go yang diperkenalkan oleh kerajaan Thailand membenarkan pengembara yang sudah divaksin dari lebih 60 negara tidak dikenakan kuarantin dan berjaya menarik kira-kira 350,000 pelawat dalam masa dua bulan sahaja sebelum ia digantung.

Kini, Thailand akan menyambung semula program visa tanpa kuarantin untuk pelawat yang lengkap divaksin selepas peraturan itu digantung bagi membolehkan negara itu mengekang gelombang baharu jangkitan COVID-19 mulai 1 Februari 2022.

Untuk pengetahuan anda, kemasukan tanpa kuarantin akan diperluaskan kepada pemohon dari semua warganegara dan anda perlu menjalani dua ujian COVID-19, iaitu satu ujian ketika ketibaan dan satu lagi pada hari kelima.

Keputusan untuk melonggarkan sekatan kemasukan diambil untuk menganggap COVID-19 sebagai endemik tahun ini dan usaha untuk memulihkan sektor pelancongan yang menjadikan sumber pendapatan berjuta-juta orang.

Akan tetapi, kes baharu COVID-19 selepas sambutan Krismas dan Tahun Baru di Thailand melonjak. Malah, kes lebih tinggi berbanding ketika gelombang jangkitan varian Delta dan negara itu bergelut dengan tekanan sistem penjagaan kesihatan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Dulu Hype Sekarang Terbengkalai’- Netizen Kecewa Lihat Keadaan Terkini Bandar Agacia Di Perak

Netizen Indonesia Dakwa Jumpa Kubur Upin & Ipin, Ini Respon Pengasas Les’ Copaque

‘Sebelum Ini Dah Sesak, Sekarang Lagilah’ – Netizen Kurang Senang Penggunaan RFID Di Plaza Tol


Mahu Pupuk Budaya Menabung, PTPTN Sedia Tawarkan Duit Raya RM200,000 Buat 500 Pemenang

PERBADANAN Tabung Pendidikan Tinggi Nasional (PTPTN) kini kembali dengan Kempen Jom Beraya, Jom Menyimpan 2021 untuk semua pendeposit Skim Simpanan Pendidikan Nasional (SSPN) dengan tawaran hadiah lebih menarik untuk dimenangi.

Pengerusi PTPTN Datuk Wan Saiful Wan Jan berkata, kempen itu bertujuan memberi galakan kepada rakyat Malaysia memupuk budaya menabung dalam kalangan masyarakat  bersempena sambutan Aidilfitri tidak lama lagi.

“Kempen ini tanda penghargaan PTPTN kepada rakyat Malaysia kerana memilih Skim Simpanan Pendidikan Nasional (SSPN) sebagai pilihan utama untuk membuat simpanan di musim perayaan,” katanya.

Selain itu, kempen ini turut menyasar rakyat Malaysia agar memilih SSPN sebagai pilihan utama akaun simpanan untuk menyimpan duit raya anak-anak.

‘Jom Beraya, Jom Menyimpan’ mencerminkan keprihatinan PTPTN supaya rakyat Malaysia sentiasa mengutamakan simpanan demi masa depan walaupun menyambut perayaan dalam norma baharu agar kekal meriah.

Promosi ini bermula dari 1 Mei sehingga 31 Mei 2021 dengan menawarkan hadiah duit raya bernilai hampir RM200,000 untuk dimenangi oleh 500 pemenang di Peringkat Negeri dan Peringkat Nasional.

Terbuka kepada semua pendeposit SSPN, pendeposit perlu membuat simpanan di dalam tempoh kempen bermula pada 1 Mei 2021 sehingga 31 Mei 2021.

Peserta Kempen Jom Beraya, Jom Menyimpan bagi Peringkat Nasional perlu membuat simpanan bersih RM300 dan ke atas dalam tempoh promosi.

Manakala bagi peserta kempen Peringkat Negeri perlu membuat simpanan bersih minimum RM100 dalam tempoh berkenaan.

Selain itu, pendeposit layak untuk cabutan bagi kedua-dua Peringkat Nasional dan Peringkat Negeri sekiranya simpanan bersih adalah RM300 dan ke atas dalam tempoh promosi.

Pendeposit juga layak menerima hadiah edisi terhad dari PTPTN iaitu Jute Beg dan sampul raya sementara stok masih ada.

Pendeposit boleh membuka akaun atau membuat penambahan simpanan secara dalam talian dengan melayari laman web LoveSSPN, atau boleh hadir ke kaunter cawangan PTPTN serta melalui ejen sah yang telah dilantik.

Untuk maklumat lanjut berkaitan Kempen Jom Beraya, Jom Menyimpan 2021 sila layari laman web LoveSSPN.

Ketahui lebih lanjut mengenai kegigihan seorang anak muda tempatan ini yang menghasilkan sos Cheesebomb dalam usaha untuk mencipta kelainan dalam pasaran.

Mahu Cipta Kelainan Dalam Pasaran, Lelaki Ini Kongsikan Bagaimana Terciptanya Sos Cheesebomb

Dalam Tempoh 10 Tahun Akan Datang, Hampir 600 Cawangan Bank Di Malaysia Dijangka Tutup


7 Persediaan Yang Boleh Dilakukan Usahawan Dalam Menghadapi TPPA

Sepertimana yang kita tahu, Malaysia bersama 12 negara lain telah menandatangani persetujuan TPPA (Trans-Pacific Partnership Agreement) dan salah satu kesan dari persetujuan ini adalah syarikat luar boleh masuk pasaran Malaysia dengan lebih mudah.

Saya juga seorang usahawan online (pemasaran online dan pembangunan website) dan saya dapat lihat banyak usahawan di Malaysia yang masih belum bersedia untuk bersaing apabila produk luar banyak masuk ke Malaysia nanti.

Saya kongsikan di bawah 7 persediaan usahawan dalam menghadapi gelombang cabaran TPPA.

1. Sediakan Website Perniagaan Yang Professional

Sepanjang 3 tahun saya berbisnes online, saya jumpa terlalu banyak website perniagaan yang “selekeh” dan nampak sangat ke-melayuan-nya.

Saya akui website tidak perlu terlalu cantik tapi kita tidak boleh ambil mudah rekabentuk website kita. Disebabkan mahu berjimat, ramai yang mencari website berharga RM1000 ke bawah tanpa menghiraukan kualiti website. “Asalkan ada website” katanya.

Bagaimana hendak melawan produk luar kalau website hanya “asalkan ada” sahaja? Kebanyakan produk luar mempunyai website yang cantik dan nampak premium.

Tambah lagi jika kita tiada langsung website untuk perniagaan. Bayangkan orang ternampak produk anda dan cari di Google tapi tak jumpa? Lagi parah.

2. Kemaskini Rekabentuk Packaging Produk

Satu lagi perkara besar dalam perniagaan iaitu rekabentuk packaging produk. Saya beri anda contoh di bawah dan buat perbandingan sendiri.

Bayangkan bagaimana kita hendak lawan produk luar kalau packaging tak setanding produk luar. Kalau kita ke pasaraya dan mencari kopi dan terjumpa banyak kopi halal dengan packaging yang cantik, mesti nak cuba beli walaupun sebenarnya bukan keluaran Malaysia.

Takkan nak letak harga lebih murah untuk memikat pembeli? Tak habis-habis dengan strategi harga murah. Merosakkan market tempatan.

Baca: IKEA Telah Hilang Hak Tanda Dagangan Kepada Syarikat Tempatan Di Indonesia

3. Tambah Maklumat Dalam Bahasa Inggeris

Kebanyakan negara boleh menggunakan Bahasa Inggeris tetapi sedikit sahaja negara yang menggunakan Bahasa Melayu. Oleh sebab itu, nak tak nak kita perlu memasukkan maklumat dalam Bahasa Inggeris dalam produk/servis kita.

Kita tidak perlu ubah semua kepada Bahasa Inggeris, cuma memasukkan maklumat tambahan dalam Bahasa Inggeris sebagai alternatif.

Design packaging – tambah penerangan dalam Bahasa Inggeris
Website – sediakan website versi Bahasa Inggeris
Media sosial – menambah penerangan Bahasa Inggeris dalam post

Semestinya kita perlu mendaftar perniagaan kita. Bukan sahaja SSM, tetapi jika wujud peraturan atau penetapan baru yang membolehkan kita daftar perniagaan kita, daftar sahaja.

Content marketing sangat penting untuk perniagaan khususnya untuk usahawan online. Kita boleh membawa brand/jenama perniagaan kita dengan lebih jauh secara organik.

Anda boleh rujuk 2 contoh konsep content marketing menggunakan album gambar yang saya sediakan untuk client saya di bawah. Ini baru satu contoh, ada banyak lagi cara content marketing dan anda boleh buat sedikit kajian untuk lebih memahami.

Apabila kita aktif dalam content marketing, prospek akan melihat kita sebagai satu perniagaan yang aktif dan ini sangat mempengaruhi prospek untuk percaya pada produk kita.

6. Laman Media Sosial Yang Menerima Likers/Followers Dari Luar

Kita selalu lihat orang Malaysia share dan like page dari luar negara, tetapi sangat kurang orang luar negara yang follow atau like page orang kita. Sebab itu perlunya kita tambah maklumat dalam Bahasa Inggeris.

Saya beri 2 contoh design gambar untuk perkongsian Facebook di bawah, satu menggunakan Bahasa Melayu sahaja dan satu lagi menggunakan dwi-bahasa.

Selain dari format post gambar, ada beberapa cara lain untuk menjemput orang luar untuk follow perniagaan atau brand kita seperti:

7. Titikberatkan Persembahan Brand / Jenama Perniagaan

Jika kita gabungkan kesemua faktor yang saya beri sebelum ini, kita akan dapat perkara ke 7 iaitu kita perlu tingkatkan persembahan brand/jenama perniagaan kita.

Persembahan itu dari segi website, alat pemasaran, mesra pengunjung tanpa terhad pada orang Malaysia sahaja, dan buatkan orang rasa brand kita gah walaupun hanya bekerja dari rumah.

Wow! susu dari Switzerland. Mesti kualiti tinggi ni.

Kita boleh lihat ramai rakyat Malaysia yang mempunyai mindset di atas. Ini berlaku kerana mereka telah lama memastikan orang pandang tinggi jenama mereka.

Kita juga perlu kuatkan brand kita supaya bukan sahaja orang kita bangga malah orang luar juga pandang tinggi jenama Malaysia.

Untuk itu, kita juga perlu lakukan perkara yang membuatkan brand/jenama kita gah dengan perkara-perkara yang telah senaraikan dalam artikel ini.

Persetujuan negara kita Malaysia dalam TPPA ini seperti memegang keris, depan tajam belakang pun tajam. Kita berpotensi “dilukai” oleh TPPA jika kita tidak step up our game.

Tetapi jika kita berjaya bersaing dengan perniagaan luar, maka kita boleh pergi lebih jauh berbanding sebelum ini.

Baca lagi: 11 Pengubahsuaian Bajet 2016 Yang Diumumkan Perdana Menteri Hari Ini


Mahu Qatar Lebih ‘Hijau’, 3,600 Pokok Dari Malaysia Dihantar Ke Sana

3,600 pokok gergasi dari Malaysia telah dihantar ke Qatar sebagai sebahagian usaha berterusan syarikat Elegancia Group untuk mempromosikan dan menyumbang kepada masa depan yang lebih hijau untuk Qatar dan Bumi, lapor Gulf News.

Projek yang kompleks dan mencabar logistik itu memerlukan penggunaan kapal khas untuk mengangkut pokok-pokok dalam pelayaran yang mengambil masa selama dua minggu. Difahamkan bahawa pokok tersebut mempunyai ketinggian sekitar 18m dengan bahagian akarnya dibungkus bersama-sama dengan tanah.

Projek ini melibatkan perancangan dan penyelarasan selama beberapa bulan. Pokok yang datang dalam pelbagai saiz ini memerlukan penyediaan yang rapi sebelum dialihkan bagi mengelak sebarang kerosakan pada akar. Prosedur ini boleh mengambil masa selama 3-4 bulan bagi menggalakkan pokok membina sistem akar baru.

Setelah pokok ini bersedia untuk perjalanan jarak jauh, kapal akan menjalani proses pembersihan dan struktur dipasang untuk menyokong semasa pelayaran. Elegancia juga mengupah syarikat lain bagi projek ini yang ditugaskan untuk menjaga pokok di dalam kapal dan memastikan pengairan mereka sepanjang pelayaran sehingga pemunggahan di Doha.

Juara penuh gaya, atlet ini kongsi emas sambil memakai jam tangan bernilai RM1.46 juta. Klik pautan di bawah untuk membaca.

Juara Penuh Gaya, Atlet Ini Kongsi Pingat Emas Sambil Memakai Jam Tangan Bernilai RM1.46 Juta

Berikut Adalah 5 Negara Terkaya Di Dunia, 2 Daripadanya Adalah Jiran Malaysia

Putera Mahkota Saudi Kena ‘Main’, Beli Lukisan Palsu Dipercayai Milik da Vinci Pada Harga RM2 Bilion


Mahu Raih 1 Juta ‘Followers’, Nam Ron Sahut Cabaran Stesen TV Dengan Menayang Badan

Isu berbangkit mengenai sikap sesetengah stesen TV tempatan yang lebih memilih pelakon utama dalam sesebuah drama atau filem berdasarkan jumlah pengikut media sosial mereka kini kembali jadi bualan.

Lantaran itu, ada beberapa penerbit telah memberi penjelasan berhubung perkara tersebut. Terbaharu, Nam Ron yang merupakan seorang pelakon telah menyahut cabaran pihak stesen TV dan juga penerbit untuk meraih pengikut yang ramai.

Menyahut cabaran tv station dan sesetengah penerbit yang mahukan sekurang kurang 1 juta pengikut di medsos.

*foto bugil penuh akan disiarkan sekiranya sasaran tercapai sebelum 2022. pic.twitter.com/UvIE8ILq74

— TA Nam Ron (@_Nam_Ron_) September 28, 2021

Nam Ron telah memuat naik dua foto tidak memakai baju di Twitter dan mengatakan mampu meraih 1 juta pengikut di media sosial sekiranya sering kali berkongsi foto sedemikian rupa.

Bukan itu sahaja, Nam Ron berseloroh mengatakan akan memuat naik foto bogel sekiranya sasaran tersebut tercapai sebelum tahun depan. Perkongsian tersebut mendapat perhatian ramai dan rata-rata netizen memberikan sokongan kepada Nam Ron.

He is a talented actor. I wanted to follow him but takkanlah saya mahu dia upload his bogel photo instead 😂 https://t.co/21xxNhpcs5

— Priscella Edward Liling (@juewujinyou48) September 29, 2021

Sindiran bersifat seni 😂 https://t.co/fbZnjMXbVA

— Tuan Direktor Ahmad Nisfu (@Waklee_RZ) September 28, 2021

Gila industry kita skrg kutip retis2 generasi baru melalui jumlah followers kt soc med ja….Talented actors & actress mcm Nam Ron, Ameerul Affendi tu pun org kita skrg x mau pandang dah 😭😭 https://t.co/ZDRc6r4HFL

— Naniiiiiiiiii 😱 (@NurFarhaniRizal) September 28, 2021

Malah, para netizen turut mengajak lebih ramai lagi untuk ikuti media sosial Nam Ron agar bakat Nam Ron tidak disia-siakan. Rata-rata netizen juga berharap pihak stesen TV dan penerbit akan lebih menghargai bakat bukannya hanya melihat pada populariti.

Tahukah anda, ada filem tempatan yang ditolak tayangannya di stesen TV berbayar? Klik pautan di bawah untuk ketahui lanjut.

Ditolak Stesen TV Berbayar, Filem Frontliner Bakal Ditayangkan Di Netflix 30 September Ini

Alasan Filem Persilatan ‘Syahadan’ Ditolak Untuk Tayangan Di Stesen TV Berbayar Jadi Bualan Netizen

Kecuaian Punca Kemalangan Maut, Ahmad Dhani Tepati Janji Sara Enam Janda Sejak 8 Tahun Lalu


Mahu Raih Keuntungan Berganda, Twitter Dilaporkan Pertimbang ‘Melelong’ Nama Pengguna Yang Tidak Aktif

Twitter  sehingga kini mempunyai jumlah besar pengguna tidak aktif yang memenuhi platform tersebut. Oleh itu, Elon Musk sebelum ini menyatakan bahawa beliau sedia melepaskan 1.5 bilion akaun yang tidak aktif untuk membolehkan pengguna baharu mendaftar nama yang diminati.

Selaras dengan itu, kini hadir laporan yang mengatakan Twitter mungkin memilih untuk melelong nama pengguna tersebut. Nampaknya Twitter meniru langkah Telegram yang mana turut menjual nama pengguna yang dikategorikan sebagai premium.

Dengan ini, Twitter berpeluang menjana pendapatan lumayan menerusi penjualan nama pengguna unik pada akaun tidak aktif berkenaan. Hal ini kerana sebahagian nama yang unik sangat diburu ramai lebih-lebih lagi untuk tujuan bisnes atau membina jenama tersendiri.

Dengan jangkaan lebih 1 bilion akaun yang tidak aktif, Twitter boleh menjana pendapatan yang mampu menampung kos operasi harian dan juga baik untuk pertumbuhan pendapatan mereka. Sama-sama kita nantikan maklumat lanjut tentang penjualan nama pengguna yang dijangka bakal diumumkan pada masa kelak.


Mahu Rakam Mercedes Klasik, Lelaki Ini Terkejut Apabila Kereta Tersebut Dipandu Oleh ‘Tok Mat’

Jika anda peminat kereta-kereta klasik, sudah pasti anda cukup kenal dengan Facebook Group ‘Kereta Sebelum Tahun 2000’ yang sentiasa penuh dengan hantaran mengenai kenderaan buatan sebelum tahun 2000 yang ada di Malaysia.

Baru-baru ini ada seorang lelaki bersama rakannya terserempak sebuah kereta Mercedes klasik di atas jalan, lalu dia cuba mengejar kereta itu bagi membolehkan kawannya merakam kereta Mercedes klasik yang mereka jumpa.

Alangkah terkejutnya mereka apabila melepasi kereta Mercedes klasik tersebut kerana ia dipandu sendiri oleh mantan Menteri Besar Negeri Sembilan, Dato’ Seri Utama Haji Mohamad Bin Haji Hasan atau lebih mesra dikenali sebagai ‘Tok Mat’ yang cukup dihormati dan disenangi oleh orang ramai.

Dalam video tersebut, kelihatan Tok Mat tersenyum apabila dirinya dirakam semasa beliau sedang memandu kereta klasik tersebut. Video itu telah meraih perhatian ahli Facebook Group Kereta Sebelum Tahun 2000 Official yang meminati model kereta Mercedes klasik serta peminat ‘Tok Mat’ yang lain.

Untuk pengetahuan semua, sebelum Tok Mat terjun ke dalam bidang politik, beliau adalah tokoh korporat berjaya yang telah memegang beberapa jawatan tertinggi di pelbagai syarikat korporat.

Salah satunya sebagai Ketua Pegawai Eksekutif kepada jenama kereta buatan Jerman, Mercedes-Benz. Ketika waktu itu, beliau memegang jawatan tersebut di syarikat pengedar rasmi Mercedes-Benz terkemuka di negara iaitu Cycle & Carriage Berhad selama 10 tahun dari 1994 sehingga 2004.

Walaupun pameran kereta tidak boleh dilakukan semasa endemik ini, orang ramai mengambil inisiatif berkongsi minat sama di dalam Facebook Group ini. Baca lebih lanjut melalui pautan di bawah.

Umpama Satu Acara Pameran Kereta, Laman ‘Kereta Sebelum Tahun 2000’ Jadi Bualan Orang Ramai

Laman ‘Myvi Buat Hal Apa Hari Ini?’ Jadi Medan Kongsi Gelagat Myvi Di Jalanan


Mahu Rakyat Lebih Produktif, Parlimen Singapura Cadang Perkenalkan Sistem 4 Hari Kerja

Empat hari kerja dalam masa seminggu adalah antara cadangan yang dikemukakan oleh Parlimen Singapura bagi menambah baik keseimbangan hidup dan kerja rakyatnya di tengah-tengah situasi pandemik.

Bercakap semasa perbahasan Fortitude Budget, anggota Parlimen, Mohamed Irshad menekankan bahawa wabak COVID-19 telah memaksa rakyat Singapura untuk menyesuaikan diri dengan kebiasaan baharu dalam jangka waktu yang sangat singkat.

Irshad mengusulkan kepada Parlimen bahawa Singapura perlu beralih dari sistem kerja tradisional iaitu lima hari kerja dalam masa seminggu ke sistem empat hari kerja dalam seminggu dengan pilihan untuk bekerja dari rumah pada hari kelima dan mempunyai sistem kerja yang lebih fleksibel.

Dia memberi contoh seperti syarikat terbesar dunia, Microsoft yang telah menunjukkan contoh yang baik bahawa sistem kerja empat hari seminggu mampu untuk meningkatkan produktiviti hingga 40%.

Irshad turut menambah bahawa sistem yang sama turut dipertimbangkan di New Zealand bagi tujuan mempromosikan keseimbangan hidup dan kerja yang lebih baik serta meningkatkan pelancongan domestik untuk membantu ekonomi negara.

Bagi anggota Parlimen, Yip Pin Xiu, bekerja dari rumah juga merupakan cabaran bagi mereka yang kurang upaya. Kekurangan alat dan teknologi untuk membantu golongan kurang upaya akan menambah beban buat mereka untuk terus bekerja.

“Ramai di antara mereka (orang kurang upaya) menghadapi cabaran sosio-ekonomi dan mungkin tidak mampu membeli peralatan IT, alatan dan jalur lebar untuk membantu mereka menghadapi kehidupan dengan lebih baik dalam jangka masa ini,” katanya.

Tahun lalu, Microsoft Jepun membutikan bahawa sistem empat hari kerja mampu untuk membantu pekerjanya meningkatkan produktiviti. Klik pautan di bawah untuk membaca.

Sistem Empat Hari Kerja Bantu Microsoft Jepun Tingkatkan Produktiviti

Finland Bakal Perkenal Sistem Empat Hari Kerja, Mahu Rakyat Lebih Produktif

Tekanan Di Tempat Kerja Disebabkan Majikan Yang Kurang Peka Tentang Kesihatan Mental


Mahu Rakyat Malaysia Jadi Lebih Sihat, Harvest Gourmet Lancar Kempen #HGEatGoodChallenge

Harvest Gourmet, jenama produk makanan berasaskan tumbuhan Nestlé Malaysia, melancarkan kempen #HGEatGoodChallenge hari ini bagi mendidik dan mengadvokasikan pemakanan yang lebih sihat dan mampan dalam kalangan rakyat Malaysia, dengan kerjasama BookDoc.

Di peringkat global, masyarakat kini lebih peka terhadap kepentingan kesihatan dan isu alam sekitar. Semakin ramai individu mengurangkan pengambilan daging dan mengamalkan diet berasaskan tumbuhan.

Dengan menawarkan produk makanan berasaskan tumbuhan yang lazat, ringkas dan mudah disediakan di samping memberi tekstur, nutrisi dan nilai produk yang tinggi, Nestlé Harvest Gourmet memberikan pengguna Malaysia suatu alternatif yang lebih sihat sebagai makanan harian kegemaran mereka.

Pada majlis pelancaran kempen #HGEatGoodChallenge, Encik Juan Aranols, Ketua Pegawai Eksekutif Nestlé (Malaysia) Berhad berkata lebih ramai rakyat Malaysia mula mengamalkan diet yang lebih baik serta peka terhadap kesan pemilihan makanan mereka kepada planet. Kempen #HGEatGoodChallenge ini bertujuan menggalakkan dan memberi pengalaman kepada rakyat Malaysia mempelajari cara mudah untuk mengamalkan cara pemakanan berasaskan tumbuhan yang lazat dan lebih sihat dalam diet harian mereka.

“Kempen ini amat bermakna khususnya sebagai permulaan kepada tahun baharu dengan gaya hidup lebih sihat, sambil berbuat baik kepada planet!” kata Juan dengan penuh semangat,” ujar beliau.

Cabaran #HGEatGoodChallenge akan berlangsung mulai 10 Disember 2022 hingga 8 Januari 2023 melalui aplikasi kesihatan BookDoc. Peserta dikehendaki menyediakan dan menghantar 15 hidangan Harvest Gourmet dan mencatatkan sekurang-kurangnya 120,000 langkah dalam tempoh cabaran selama 30 hari untuk melayakkan diri memenangi hadiah- hadiah menarik.

Selain itu, setiap peserta yang berjaya melengkapkan cabaran akan menerima E-sijil daripada Nestlé RELeaf di mana Harvest Gourmet komited untuk menanam sebatang pokok baharu untuk setiap peserta yang melengkapkan cabaran. Nestlé RELeaf merupakan inisiatif penghutanan semula terbesar Nestlé Malaysia yang bermatlamat menanam tiga juta pokok menjelang akhir tahun 2024.

Dalam pada itu, selebriti pempengaruh Scha Alyahya, Dini Schatzmann dan Qiu Wen turut hadir untuk berkongsi pengalaman mereka mengamalkan pemakanan berasaskan tumbuhan dalam diet mereka dan kesan positif makanan ini terhadap kehidupan mereka.

Selaras dengan janji jenama Nestlé Harvest Gourmet “Eat Good, Feel Good&quot’, syarikat komited untuk membangunkan produk berasaskan tumbuhan yang lazat dan berkualiti tinggi, khususnya buat pengamal diet vegan serta berjuta-juta rakyat Malaysia yang ingin mengurangkan pemakanan daging, sebagai suatu alternatif yang enak dan lebih sihat.

Nestlé Harvest Gourmet menggunakan 100 peratus bahan-bahan berasaskan tumbuhan yang dipilih dengan teliti. Bahan-bahan tersebut diadun dengan cermat dan diperkenalkan dalam format yang mudah disediakan serta lazat untuk kegunaan di rumah dan di luar rumah. Rangkaian produk Harvest Gourmet terdiri daripada snek nuget, kutlet, burger serta mince dan kepingan Chargrilled yang sesuai digunakan dalam resipi.

Untuk maklumat lanjut tentang #HGEatGoodChallenge, sila layari http://www.harvestgourmet.my/whatsnew-tips. Hadiah mingguan menanti dan tiga orang peserta teratas akan memenangi hadiah seperti Apple Watch Ultra, Apple Watch SE dan Apple Airpods.


Mahu ‘Rider’ Pulangkan Rantai Loket, Video Rayuan Lelaki Ini Terima Perhatian Ramai

Keadaan yang mendesak semasa epidemik COVID-19 ini menyebabkan semua orang sanggup buat apa sahaja asalkan boleh meneruskan kelangsungan hidup, tidak kira ianya kerja halal ataupun sebaliknya.

Baru-baru ini tular satu video di media sosial di mana ada seorang lelaki berbangsa India yang merupakan pemilik bengkel motosikal menerangkan situasi bagaimana dia telah disamun semasa dalam perjalanan menuju ke bengkelnya.

Dalam video yang dikongsikan, dapat dilihat betapa kecewanya lelaki tersebut apabila rantai loket kesayangan yang dihadiahkan oleh kakaknya telah disamun semasa kejadian.

Lelaki ini bersikap profesional dengan tidak mendedahkan individu yang menyamun dan rakaman CCTV yang dia berjaya temui di kawasan berhampiran.

Pada masa yang sama, lelaki ini merayu agar rantai loket kesayangannya dipulangkan dan dia menawarkan RM500 kepada rider tersebut sekiranya dia betul-betul memerlukan wang untuk digunakan ketika waktu sesak ini.

Video tersebut telah meraih ratusan reaksi orang ramai yang bersimpati dengan kejadian samun yang terjadi kepadanya dan pada masa yang sama turut geram dengan rider delivery yang tidak bertanggungjawab menyamun lelaki tersebut.

Setakat artikel ini ditulis, lelaki ini masih belum mendapatkan semula rantai loket yang disamun tersebut. Laporan telah dibuat dan pihak polis menasihatinya agak tidak berkongsi apa-apa maklumat di media sosial termasuklah rakaman CCTV yang diperkatakan olehnya dalam video di atas.

Orang ramai masih lagi berkongsikan komen pada video tersebut ketika waktu ini sambil mendoakan agar pemilik bengkel motosikal ini kekal tabah dan bersabar atas ujian yang menimpanya.

Pada masa yang sama, orang ramai turut mendoakan agar penyamun terbabit terbuka hatinya untuk memulangkan rantai loket kesayangan lelaki ini yang tidak boleh diganti dengan segunung emas.

Baca kisah dibawah di mana dua orang lelaki diburu polis setelah cuba mencuri motosikal rider delivery yang sedang menghantar makanan kepada pelanggannya.

Gagal Samun Yamaha Y15ZR, Dua Lelaki Kini Diburu Pihak Polis

Angkara Curi-Curi Makan Dalam Kedai, Rider foodpanda Ini Dimaki Dan Dihalau Pemilik Premis


Mahu Ringankan Beban Mangsa, Bjak.my Lancarkan Tabung Sumbangan Dengan Sasaran RM1 Juta

Sering diiklankan di laman web dan radio, pasti ramai yang cukup tahu dengan laman Bjak.my. Berjaya menjadi pelopor kepada perkhidmatan perbandingan insurans kereta di Asia Tenggara antara yang membuat laman ini menjadi pilihan lebih 3 juta pengguna.

Bersempena dengan musibah yang melanda di Malaysia baru-baru ini iaitu banjir besar khususnya di kawasan Pantai Timur dan Johor, Bjak.my berbesar hati untuk melancarkan sebuah tabung yang dinamakan sebagai Bjak Kasih.

Menerusi tabung Bjak Kasih yang dilancarkan, Bjak.my menyasarkan sasaran RM1 juta kutipan bagi membantu meringankan beban mangsa banjir. Tidak hanya membantu secara sendirian, Bjak.my turut membuka tabung ini untuk orang ramai sama-sama menyalurkan bantuan bersama.

Khas buat anda yang ingin meringan beban mangsa banjir, anda berpeluang melakukannya bersama Bjak.my dengan memperbaharui insurans kereta di platform Bjak.my dengan menekan pautan yang disediakan.

Difahamkan pada setiap ringgit yang disumbangkan oleh pelanggan Bjak.my, syarikat ini akan menggandakan dengan jumlah yang sama. Dalam erti kata lain, lebih banyak pengguna yang memperbaharui insurans di Bjak.my, makan lebih banyak sumbangan yang dibuat Bjak.my buat mangsa banjir.

Tabung Bjak Kasih akan dibuka bermula 15 Januari ini dan tamat sehingga 31
Januari 11.59 malam. Bjak.my menyasarkan jumlah RM1 juta hasil daripada kutipan tabung ini. Hasil sumbangan wang akan disalurkan kepada mangsa banjir pada kadar segera kira-kira pertengahan Februari.

Apa tunggu lagi, inilah masanya untuk anda memperbaharui insurans kenderaan anda sambil beramal. Menarik bukan insiatif terbaru daripada Bjak.my ini?

Ketahui juga cara paling pantas dan bijak untuk anda renew cukai jalan dan insurans kenderaan anda dengan klik pautan di bawah.

Ini Cara Paling Pantas dan Bijak Untuk Anda ‘Renew’ Cukai Jalan Dan Insurans Kenderaan

Cepat Dan Efisien, Guna Bjak.my Untuk Banding Dan Beli Insurans Kereta Dengan Segera


Mahu Ringankan Beban Rakyat Sempena Aidilfitri, PM Setuju Laksana Tol Rahmah Selama 4 Hari

Berbaki beberapa hari sahaja lagi sebelum orang ramai berpeluang menyambut Hari Raya, Datuk Seri Anwar Ibrahim selaku Perdana Menteri Malaysia pada hari ini mengumumkan beberapa berita gembira buat rakyat Malaysia.

Perkara pertama yang diumumkan Datuk Seri Anwar Ibrahim adalah pengenalan Tol Rahmah sempena Aidilfitri ini yang berlangsung selama 4 hari. Pengenalan tol ini membolehkan pengguna jalan raya menikmati tol percuma sepanjang laluan lebuh raya.

PENGUMUMAN KHAS | Tol Rahmah Percuma Selama 4 Hari

Tol Rahmah percuma selama empat hari bermula 19 hingga 21 April dan 24 April. pic.twitter.com/2bqWMKl6X7

— Buletin TV3 (@BuletinTV3) April 18, 2023

Sebanyak 4 hari Tol Rahmah ditawarkan pada 33 lebuh raya iaitu pada tarikh 19,20,21 dan 24 April.

Pengenalan tol ini secara tidak langsung bakal meringankan beban sekaligus memberi kegembiraan buat mereka yang menggunakan lebuh raya untuk pulang ke kampung dan sebagainya.


Mahu Sahkan Rumah Di Klang Ini Tidak Berhantu, Ejen Hartanah Upah Kumpulan ‘Ghostbusters’

Banglo Mona Fendi, Villa Nabila dan boleh dikatakan banyak lagi kediaman yang orang ramai dakwa berhantu. Malah, jika sesebuah kediaman itu ditinggal lama atau berlaku kejadian tidak diingini seperti berlaku pembunuhan dan sebagainya pun membuatkan ramai orang menganggap tempat tersebut berhantu.

Hal seperti ini menyukarkan ejen hartanah untuk menjual rumah yang dikatakan berhantu. Oleh itu, laman Facebook KL Selangor Lelong Properties baru-baru ini berkongsi bahawa mereka telah mengupah pasukan penyelidik paranormal untuk menyiasat sama ada terdapat aktiviti menghantui sebuah hartanah di Klang.

Menerusi perkongsian tersebut, pasukan penyelidik paranormal memperakui bahawa rumah itu tidak mempunyai tanda-tanda utama aktiviti hantu pada masa pemerhatian.

Malah, pasukan itu juga menjelaskan lampu berkelip mungkin disebabkan oleh kabel yang rosak manakala pintu terbuka dan ditutup mungkin disebabkan oleh angin.

Bagi bunyi yang menyeramkan pula mungkin disebabkan oleh haiwan liar di kawasan itu. Tambahnya, siasatan lanjut memerlukan mereka di lokasi berkenaan selama 15 hari.

Untuk pengetahuan anda, rumah itu dipercayai mempunyai nilai pasaran sebanyak RM2.4 juta tetapi ia dilelong pada harga RM1.4 juta. Rumah tersebut juga berada dalam komuniti berpagar dan penduduk mempunyai akses kepada kemudahan rumah kelab.

Perkongsian tersebut telah meraih perhatian orang ramai dan hasil pemerhatian kami mendapat ada segelintir netizen mempersoalkan jika pasukan penyelidik paranormal itu ‘certificate’ ataupun hanyalah ‘wayang’ semata-mata.

Malah, ada juga netizen memuji tindakan ejen hartanah untuk menyiasat terlebih dahulu justeru memberikan keyakinan kepada pembeli bahawa tempat tersebut tidak berhantu.


7 Personaliti Yang Rakyat Malaysia Baru ‘Discover’ Dan Akan Diteruskan Walaupun PKP Tamat

Sejak Perintah Kawalan Pergerakan (PKP) dilaksanakan bermula 18 Mac lalu, kami dapati orang mulai share idea dan aktiviti menyeronokkan yang dibuat sepanjang tempoh PKP di Facebook, Twitter, Instagram dan laman media sosial lain.

Selain belajar kemahiran baru, ada juga yang discover personaliti dan hobi baru sehinggakan tak sangka anda hebat dalam melakukannya! Admin yakin jika diteruskan walaupun PKP tamat pun lagi bagus! Jom, kami kongsikan tujuh daripadanya.

Sebelum PKP, tidak semua daripada kita pandai memasak atau dalam erti kata lain, malas sebab leceh nak sediakan bahan, potong-potong kemudian ambil masa sedikit lama untuk memasak.

Akan tetapi, nak tak nak kita kena masak sebab semua orang kena berada di rumah dan masak apa ada. Maklumlah, restoran luar semua tutup.

Sebenarnya, bukan susah pun nak masak. Cuma tengok video tutorial di Facebook, dah jadi. Tak sangka, ramai juga yang pandai masak rupanya. Tengok sahaja group Facebook Masak Apa Hari Ni.. (MAHN) atau Suami Masak Apa Hari Ini?, macam-macam menu orang share setiap hari.

Bila bosan tak ada apa nak buat di rumah, ramai juga rupanya berazam nak capai bentuk badan ideal yang diidamkan 5 tahun lepas. Rajin kami tengok anda tengah lakukan senaman di rumah.

Buat yang simple pun cukup bagi bakar lemak tepu. Habis PKP ni, confirm masing-masing langsing dan dapat bakar lemak lemang dengan rendang masa raya haritu!

Siapa pernah tengok ‘Deco Bersama Eric’ suatu ketika dulu mesti faham. Waktu PKP ni, ramailah yang kami tengok nak jadi the next Eric Leong. Masing-masing bersemangat nak deko bilik atau rumah, tak kiralah pasangan atau yang duduk bersendirian.

Before VS After ☺ pic.twitter.com/Ne0087YRZs

— Hamizul Hafeez (@hamizul_hafeez) June 2, 2020

Dari bilik yang bersepah dan nampak sempit, jadi luas serta lapang. Dari bilik yang kelihatan gelap, kini makin terang. Malah, bermacam-macam tema dan gaya anda padankan dengan kreativiti serta susunan dan pilihan perabot di rumah. Cantik pulak tu, tahniah kami ucapkan!

Kita ni kalau baju atau seluar koyak sikit mesti hantar tukang jahit. Sebab tak ramai di antara kita ada kemahiran menjahit. Akan tetapi, sejak-sejak PKP dan ada banyak masa terluang, ramai juga yang belajar menjahit pakaian rupanya.

Hasil sulaman masa pkp ni. Tak sangka pula ada bakat terpendam 😊. pic.twitter.com/4Sh6CxMTsu

Ada yang belajar menyulam untuk dijadikan hiasan pada baju, beg dan sebagainya. Menyulam ni memang menguji kesabaran. Kena teliti, sabar dan fokus, kalau tak lain jadinya nanti!

Seperti yang anda tahu, masal awal tempoh PKP dilaksanakan, susah nak dapatkan bahan memasak seperti daging, ayam, sayur dan sebagainya sebab tak banyak kedai buka. Kami salute bila tengok ada yang tanam sayur sendiri tepi rumah!

Harini share pasal our edible garden sikit dkt ig story. Jemput lah tgk kalau berminat. Hehe 😊 #qaayedediblegarden Ps: Dah save dkt highlight dah ✌

A post shared by  Ayue Idris (@ayueidris) on May 29, 2020 at 11:59pm PDT

Sebenarnya, tanam sayur sendiri boleh isi masa lapang dan sayur yang dipetik lebih segar serta dipercayai kerana ia ditanam sendiri oleh anda di rumah. Kami pun rasa terpinspirasi untuk tanam sawi tepi rumah lepas ni!

Bagi pencinta seni, tempoh PKP ini adalah waktu yang sangat sesuai untuk anda tajamkan skill melukis. Ramai kami tengok berkongsi hasil kerja seni masing-masing di Twitter dan Instagram. Tak cukup dengan itu, ada juga yang siap ambil upah lukis karikatur orang lain masa PKP ni. Buat duit betul!

Bagi peminat drama Korea, tempoh PKP sememangnya menjadi tempoh anda marathon segala drama Korea yang ada. Bagi yang belum pernah dan baru nak tengok ketika tempoh PKP ni, admin nasihat awal-awal tiada pusingan u-turn ya!

Tempoh PKP inilah waktu paling sesuai untuk anda layan segala genre drama Korea yang ada. Akhirnya, dari tak minat drama Korea, jadi peminat fanatik dan kalau boleh setiap minggu mesti habiskan satu musim drama Korea yang berbeza!

Bila dah jadi peminat fanatik, automatik kawan-kawan gelar anda ‘Korea expert‘ kan? Style fesyen pun lebih kurang macam orang Korea. Silap-silap ada kawan yang suruh ajar diorang pakai style Korea. Kalau perempuan tak payah cakaplah, semua jenama kosmetik yang trending kat Korea semua dia tahu.

Lagi best bila anda jadi ‘Korea expert‘ ni, kalau ada kawan nak travel Korea anda boleh suggest tempat menarik yang boleh dilawati dan makanan unik yang boleh dicuba sebab anda faham budaya kat sana. Mana taknya, dah banyak tempat menarik dekat Korea jadi lokasi penggambaran filem atau siri Korea popular kan?

Siapa tengok drama Korea, mesti perasan ada jenama terkenal tempatan, Spritzer BonRica Hydrate Day muncul dalam drama Korea popular, A Piece of Your Mind.

Dibintangi oleh Jung Hae-in, Chae Soo-bin dan ramai lagi pelakon Korea popular, A Piece of Your Mind mengisahkan percintaan pemprogram komputer dengan jurutera muzik klasik. Drama yang mula ditayangkan bermula 12 Mei lalu di saluran 8TV ini kini masih boleh ditonton setiap Isnin dan Selasa pada jam 10:30 malam.

Untuk pengetahuan anda, Spritzer BonRica Hydrate Day adalah sumber penghidratan sempurna untuk anda yang menjalani gaya hidup sihat dan kekal aktif sepanjang hari.

Sekiranya anda belum tahu, badan kita sentiasa dihidrat melalui peluh, air kencing biarpun berada dalam persekitaran yang sejuk dan berhawa dingin, #KeSanaKeSini untuk membeli barang, kerja keras dan sebagainya. Malah, minum air yang sekadar mencukupi masih tidak mencukupi untuk menyelesaikan masalah dihidrasi tanpa bantuan Spritzer BonRica Hydrate Day.

Dapatkan Spritzer BonRica Hydrate Day hari ini di Mynews, Carltex, Petron, Petronas, Supermarket dan Hypermarket berhampiran anda. Ingat, setiap hari adalah BonRica Day!

Sewaktu PKP berlangsung YouTuber Sugu Pavitra antara yang menjadi fenomena menerusi channel beliau yang mengajar orang ramai memasak serta disukai ramai.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Bukan RM144,000 Tetapi Ini Pendapatan Sebenar Sugu Pavithra Selepas Meletup Di YouTube


Mahu Sebar Kebencian, Anak PM Israel ‘Kantoi’ Kongsi Video Kemenangan Bola Sepak Palestin

Sekiranya anda mengikuti perkembangan semasa, pastinya anda cukup tahu akhir-akhir ini Palestin telah diancam oleh pihak Zionis di mana rakyat Palestin telah dibunuh termasuk kanak-kanak manakala fasiliti penting pula telah dirosakkan.

Kekejaman yang dibuat nyata membuatkan sejumlah besar netizen seluruh dunia berang dengan tindakan yang dibuat oleh pihak Zionis sekaligus melancarkan beberapa serangan secara siber menerusi serangan di media sosial mahupun secara godaman laman web dan pengkalan data Israel.

Terbaharu, sebagai ‘usaha’ untuk menunjukkan kepada dunia ‘kekejaman’ Palestin, anak Perdana Menteri Israel, Yair Netanyahu menerusi laman Twitter telah berkongsi sebuah video memaparkan rakyat Palestin yang sedang bangga bersorak dan bergembira beramai-ramai.

Never forget: The Palestinians celebrated 9/11 in 2001! pic.twitter.com/YIfGJJ9uHm

— Yair Netanyahu 🇮🇱 (@YairNetanyahu) May 20, 2021

Video dengan caption ‘Never forget: The Palestinians celebrated 9/11 in 2001!’ berkenaan turut ditutup komen dalam menghalang sebarang respon daripada para netizen.

Walau bagaimanapun, segalanya kantoi apabila video yang dikongsikan Yair Netanyahu bukanlah seperti yang didakwa sebaliknya merupakan video rakyat Palestin meraikan kemenangan bola sepak. Lebih unik, kemenangan tersebut merupakan kemenangan ke atas Malaysia pada tahun 2001.

Dan perlawanan itu, adalah perlawanan Palestine menang 1-0 ke atas Malaysia.

Aje gila sambut kapal terbang rempuh bangunan sampai kibar bendera negara???https://t.co/465m3JocBy

— Gory | #FinancialGory (@azraeimuhamad) May 23, 2021

Berikutan tindakan beliau yang menutup bahagian reply di Twitter, para netizen seluruh dunia tampil menjelaskan fakta sebenar menerusi quote tweet. Berikut merupakan respon netizen mengenai tweet yang dikongsikan Yair Netanyahu.

No, they danced after a football match, here is the fact checker : https://t.co/hZ8iCNYEIJ . However there is another party who celebrated the event Google "Dancing Isr/aelis" https://t.co/DHSrZAz5hV

— Wass 🇩🇿🇲🇦 (@Wasstheshammari) May 22, 2021

Never forget that in 2001 western media took a video of palestinians celebrating a ⚽ match & said we were celebrating 9/11. https://t.co/mAcxSyj29K

The son of the Israeli prime sinister has lost at propaganda so badly he’s mentally in 2001 🤣 https://t.co/66PPgZElql

— mohammed el-kurd (@m7mdkurd) May 22, 2021

Untuk pengetahuan, Yair Netanyahu merupakan satu-satunya anak lelaki Benjamin Netanyahu. Sebagai anak kepada Perdana Menteri Israel, beliau juga tidak terlepas diserang para netizen yang menyokong Palestin berikutan sokongannya terhadap kekejaman Zionis. Setakat artikel ditulis, video yang dikongsikan beliau sejak 20 Mei 2021 masih lagi belum diturunkan meskipun disahkan kantoi.

Malaysia muncul sebagai negara yang turut membantu Palestin baru-baru ini apabila berjaya menggodam pengkalan data Israel menerusi kehebatan kumpulan hacker negara.

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

Dipopularkan Netizen Malaysia, Perkataan ‘Koyak’ Berjaya Tersenarai Dalam Urban Dictionary

Papar Kehidupan ‘Diancam’ Di Israel, Rakaman CCTV Hasil Godam Dragon Force Nyatakan Sebaliknya


Mahu Sebarkan Kebaikan Nutrisi, Quaker Oats Lancarkan Kempen Rasa Sayang, Rasa Kuat

Setiap kali tiba musim Ramadan, pastinya produk keluaran Quaker Oats menjadi pilihan sama ada ketika bersahur atau untuk menghasilkan kuih raya yang pelbagai. Terbaharu, Quaker Oats telah tampil dengan kempen “Rasa Sayang, Rasa Kuat” sepanjang Ramadan pada tahun ini.

Menerusi kempen yang bakal berlangsung, Quaker bakal tampil dengan sebuah program dalam memberikan sorotan kepada nilai-nilai nutrisi oat, dengan kandungan serat, protein, beta glukan, dan vitamin dan garam galian yang penting bagi mereka yang berpuasa.

Kempen ini juga bertujuan untuk memaklumkan cara memanfaatkan “super-grain”. Pada setiap minggu Quaker bersama Cef Anis Nabilah akan bersama dengan seorang artis untuk membincangkan tentang khasiat oat serta masakan yang boleh dihasilkan menggunakan Quaker Oats.

Ikuti lebih lanjut mengenai episod yang ditampil dengan kehadiran artis seperti Sazzy Falak, Nana al-Haleq, Atita Haris dan Elcah Hashah menerusi Facebook Quaker Oats dan juga di YouTube. Pastinya anda akan memperoleh ilmu yang bermanfaat dalam mengetahui zat yang terdapat dalam Quaker Oats cara-cara menghasilkan makanan enak menggunakan produk ini.

Ketahui bagaimana anda mampu berbelanja sambil memperoleh rebat yang banyak menerusi Courts sempena raya yang bakal tiba.

Lebih Hebat Dan Meriah, Courts Sedia Tawarkan Rebat Melebihi RM3.8 Juta Sempena Raya

Jabatan Pertahanan Amerika Syarikat Sahkan Video UFO Yang Tular Adalah Tulen


Mahu ‘Selamatkan’ Rakyat, China Haramkan Selebriti Lelaki Berpewatakan Feminin Muncul Di TV

Sekiranya anda kerap menonton siri atau filem yang dikeluarkan media Barat sejak akhir-akhir ini, pastinya anda cukup sedar di mana media Barat seolah ‘mempromosikan’ dan meraikan gaya seseorang selebriti tanpa mengira jantina, orientasi seksual atau perwatakannya.

Dalam pada itu, perkara ini nampaknya nyata berbeza di China apabila pihak kerajaan mereka sedia mengharamkan selebriti lelaki dengan perwatakan feminin dalam usaha untuk ‘menyelamatkan’ kaum lelaki di negara tersebut untuk kekal maskulin.

Dinamakan sebagai revolusi budaya, pihak kerajaan China memaklumkan pihak penyiar perlu mematuhi undang-undang ini di mana kawalan ketat bakal dijalankan. Selain itu, selebriti yang berpewatakan pelik atau songsang bakal dihalang untuk disiarkan secara rasmi di TV.

Menerusi langkah yang dibuat pihak China, didapati terdapat sesetengah pihak yang kurang senang selepas mendapati beberapa selebriti dari negara luar tidak lagi dapat disiarkan di negara tersebut khususnya dari Korea Selatan.

If you support china, you're homophobic https://t.co/2l0rEq5kZB

— sigma raccoon🦝 (@RaccoonLeandro) September 2, 2021

Reasons why china sucks! https://t.co/pM0cYRAfTj

— *★ Nine ∞ Joong ☆・:.* hiatus (@mylovelyJ9) September 3, 2021

— Dr. Bustdown (@DoctorBustdown) September 2, 2021

Tidak kurang juga individu dari Amerika Syarikat yang tidak bersetuju dengan undang-undang China yang mahu memastikan rakyatnya tidak terpengaruh dengan gaya selebriti berkenaan.

Tular pada minggu ini apabila pelanggan ini ‘terkejut’ apabila mendapati perlu membayar sehingga RM1,230 untuk sebuah kek beserta duit.

Sangka ‘Duit Tarik’ Sudah Termasuk Harga Kek, Perbualan Penjual Sama Pembeli Ini Buat Netizen Terhibur

Wanita Ini Lukis Stesen KTM Guna Microsoft Excel, Hasilnya Buat Netizen Tergamam